Iritzia: Olatu artifizialik ez Donostian! - Orio - Karkara.eus\nIritzia: Olatu artifizialik ez Donostian!\nUnai Aizpurua, Andoni Fernandez Ostolaza, Aurora Makazaga eta Iñigo Urdinaga 2021-06-22 09:52\nEkaineko KARKARA aldizkarian plazaratutako artikulua, 'Akuilua hartuta' atalean.\nDonostiako Udalak olatu artifizialen instalazio bat eraikitzeko asmoa du Martutene auzoko Atondegi gainan, itsasotik lau kilometro eskasera. Instalazioak ondorio kaltegarriak izango lituzke bai ingurumenarentzat bai Gipuzkoako surflarientzat, eta zazpi elkarte naturzalek eta hainbat surflarik Antondegi Berdea – Olatuak Itsasoan kolektiboa sortu dute proiektua geldiarazteko.\nAntondegi Donostiako gerriko berdean dago. Azeriak, azkonarrak, ginetak, katagorriak eta gardulak dabiltza bertan, eta 109 hegazti-espezie, hala nola galzorian dagoen miru gorria. Han sei futbol zelairen tamainako instalazio bat eraikitzea, harako bidean beste bi hektarea porlan sartzea, autoen joan-etorria eta abar, ingurune osoa hondatzea litzateke.\nInstalazio hauek sarrera garestia dute, eta surfaren artifizializazioa sustatzen dute, surfak naturarekin daukan lotura eta surfaren balioak eta kultura desitxuratuz. Gainera, bertan surf egiten ikastea errazagoa denez, surflarien masifikazioa areagotzen dute gertuko hondartzetan. Guztiok dugu surf egiteko eskubidea, noski, baina mugatuak dira hondartzak, eta nahikoa arazoekin bagabiltza lehendik ere. Zer sartu nahi gaituzte, “igeriluak egin / surflari gehiago sortu / igerileku gehiago egin” sorgin-gurpil ero batean?\nHorregatik, mesedez, Orioko eta Aiako herritar guztiei eskatu nahi dizuegu proiektu hau gelditzearen alde sinatzea. Mesedez sinatu hemen.


IKT txokoa: Azterketa digitalerako proposamena aztertzen\nAzterketa digitalerako proposamena aztertzen\nBukatu berri den ikasturte honetan hastapenak egin bagenituen ere, udako ikerketa, erronka gisa, hartu dut gai hau. Eta proposamen ezberdinak, behar ezberdinetarako jorratu; uda honetan berritu eta deskubritu ditudan gehigarri ezberdinez baliatuz. Oinarrian, beste sarrera batzuetan aipatu ditudan Flubaroo (aukera gehiagoz berritua), Yet Another Mail Merge, CoRubrics eta ClassRoom dira proposamenerako erabili ditudan tresnak.\nTresna jauek guztiak ikaslearen posta erabiltzen dute komunikaziorako, beraz, proposamenak LH5etik gora, Bigarren Hezkuntzara begira eginak dira. Baina komunikazioa ahoz egingo balitz LHrako ere balio lezake ClassRoom aukera salbu.\nHona hemen lau bideoetan azaltzeko erraza ez den zeraiten azalpena:\nSARRERA: Azterketa mota ezberdinak\nGALDETEGI MODUKO AZTERKETA: Google Forms galdetegia + Flubaroo\nERRUBRIKA BIDEZKO EBALUAZIOA: CoRubrics\nKONPETENTZIEN AZTERKETA: Google Docs + ClassRoom\nOHARRA: Baimen kontuak ondo kudeatu baditut bideoak hartzaro ikastolako irakasleek eta IKTdin taldekoek ikus ditzakete soilik. Azterketaren datuak direla eta sarrea murriztu beharrean aurkitu naiz.\nEra guztietara proposamena besterik ez dira, proposamen sendoak baina proposmenak. 15-16 ikasturtean frogan jarri eta aztertzekoak.\nEtiketak: azterketa, CLASSROOM, Corubrics, Flubaroo, Gehigarriak, inprimakia, kalkulu-orria


Arrasateko Emakume Txokoak “Complicidades” argazki erakusketa antolatu du otsailaren 16tik 28ra — Arrasateko Udala\nArrasateko Emakume Txokoak “Complicidades” argazki erakusketa antolatu du Emakume Txokoan otsailaren 16tik 28ra. Egilea da Mabel Medina Valenzuela, Peruko ikus-entzunezkoen errealizadorea, Quechua herrikoa. Erakusketak bere ibilbidea islatzen du emakume izatearen ikuspegitik, gizarte komunikazioan dituen gaitasunez baliatuta eta Quechua herriko ondorengo baten gisa.\nMedinak bideo eta argazki errealizazio dokumentaletan parte hartu du Latinoamerikan eta Europan, baita komunikazio komunitarioko prestakuntza prozesuetan ere, zehazki Peruko eta Latinoamerikako indigenen eta nekazarien mugimenduekin. Gaur egun, parte hartzen du Euskal Herriko Emakume Migratu eta Arrazializatuen Sarean.\nErakusketa emakumeen ingurukoa da, baina haien bizipen eta irudiak jasotzeaz gain, hitz egiten du ere zer ulertzen duen eta zer inplikazio dagoen egileak berak bisitatutako lurraldeei buruz irudikatzen diren borroka prozesuez. Erakusketa 19 argazkik osatzen dute.\n“Konplizitateen” bertsio honetan, azaltzen dira Abya Yala-ko hainbat lurraldetako (Bolivia, Peru eta Argentina) eta Euskal Herriko emakumeen borrokak eta erresistentziak, besteak beste, ardatz izanik sexu erasoak, lurraldearen defentsa, autodeterminazioa eta elikadura subiranotasuna.\nArrasateko Emakume Txokoan egongo da ikusgai astelehenetik eguenera 10:30etik 14:00etara eta 15:00etatik 18:00etara, eta egubakoitzetan 10:00etatik 15:00etara. Erakusketara bertaratu aurretik, komeni da hitzordua hartzea 943 79 41 39 edo 618 20 62 33 telefonora deituta, edo emakumetxokoa@arrasate.eus helbidera idatzita.


Doodle Jump jokoak - play free joko - joko on\nDoodle Jump jokoak\nFree online joko Doodle Jump eskainiko du estralurtarren izaki txiki ibiltzera, eta bere mundua sinestezinak jolasteko. Surrealista margolan oztopo arriskutsua bota eta heroiaren ustiatzen bultza. Eta gorago hobariak jasotzeko eta aurre igoko etsai asko ditu. Boldly aurrera egiten zuen, by zure esku indartsua gidatua eta arrakasta ziur. Trampoline bat, soka saltatu egingo da, botak, udaberrian, hat-helikoptero: laster gauzak onartzen duzu. Horiek erabiliz bere helbururako eskubidea momentuan, izango oztopo eta etsai aurre duzu, edozein altuera igo, eta partida guztiak irabazi.\nGames Doodle Jump kategoriaren arabera:\nOnena Doodle Jump jokoak\nLaino doodle jump on Jumping\nDudjom Aldatu: Urteberri\nSeiko salto Gangnam\nDoodle salto v 2. 4\nEztia salto egin\nFat girl saltoka\nBaden Doodle Jumper\nIgo zerura eta sentitzen hegaldi librea baimendu Doodle Jump free jokoa ninja\nGames Online Guztiak Doodle Jump jokoak\nFor fidgets eta zale guztiak soul gainean salto hori egin ahal izateko sortu, zure aulkia gogoko gabe gai da. Hau deitzen Ninja Doodle Jump joko free fun bat da. Sinestezina online Joko hauek konkistatu Gamers asko bihotzak konfiantza eta konpromisoa jolas ikusleei irabazten jarraitzeko. Hau ez da harritzekoa, jokoa Doodle Jump Ninja online & mdash delako; istorio eta ezohiko ezaugarri asko interesgarri eta entretenigarria da. Hemen Dudler izeneko gizon gutxi, eta horren helburua & mdash kudeatu behar duzu; etengabe saltoka eta azkenean ahalik eta handia igotzeko. Bere bidean oztopo asko eta etsaiak saihesteko zion helburua norabidean mugitzea ezagutuko du.\nBeste aukera saltoka joko Doodle Jump\nkontra egiteko Dudlera — Munstroak eta bestera salto egin dezake, saltoka eta hegan munstroak. Eta gehiago heroia suntsitu etsai horiek, orduan eta handiagoa izango da igotzen, eta, ondorioz, jaso duzu puntu gehiago. Kudeatu Dudlerom geziak erabili ahal teklatuan eta beren kabuz egingo zuela egin saltoka. Jokoan handiko plataforma, fitxak eta beste hainbat bonus zuela bere helburuetarako erabili ahal izango elementuak suposatuz jauzi egin zion laguntzeko. Objektu horiek asko dira, eta garrantzitsuak direnak dira.\nSpring — ohikoena, altuerak sinestezina soar duzu split bigarren aukera ematen du. Baina arriskutsua izan daiteke, izan ere, ez baduzu altueran kalkulatu eta beraien indarra ezin da hurrengo plataforma iristeko edo etsaiari aurre. &Nbsp;\nTrampoline — Gutxi gorabehera, udaberrian hori bera da, baina off are handiagoa hartzeko aukera ematen du.\nBoots-soka saltatu egingo da, gainera, ahalik eta altua, eta oso azkar igotzen uzten, baina bost jauziak baino ez dira diseinatu, eta, ondoren, desagertu egingo dira. &Nbsp;\nThe hat-helikoptero — buruko txiki bat, aukera ematen du plataforma guztietan hegan iragana. Bonus hau larrialdi egoera askotan oso erabilgarria da, arriskutsua plataformak ohi dira delako. Hemen arintasuna eta trebezia jokalaria behar dugu. &Nbsp;\nJetpack — Dudlera laguntzaile arrakasta gehien eta erosoa da, gutxi txip bat delako: a hat-helikoptero eta hegaldiaren abiadura baino handiagoa eta urrunago hegan, haren bizkar gehiago. Baina bonus hau ez da posible tiro eta ibili ez azkar sortzen ari diren munstroak betetzen izan behar duzu. &Nbsp;\nezkutua defentsarako shell bat da, eta gure heroi ezkutatu eta etsai batzuk aurka babestu ahal izango da. Bonus hau ez dabil zulo beltzak, eta UFOs babestu, eta hamar segundo bakarrik jarduten zuen. &Nbsp;\n& ndash Beste helburu; Misilen hau, bertan gutxiagotan Dudleru gertatzen. Abiadura altuena eta sorta handia dauka. Game Doodle Jump online – Mota honetako jokoak bitxi hau, Doodle Jump joko dinamikoa delako, dibertigarria eta oso zirraragarria.


Ruiz Balerdiren 217 margolan hartu ditu Gordailuak | Kultura | Berria\nRuiz Balerdiren 217 margolan hartu ditu Gordailuak\nBilboko Arte Ederren museoan zeuden lanak. Gipuzkoako Foru Aldundiak, Bilboko museoak eta margolariaren legatuaren oinordekoak egindako lankidetza hitzarmenaren ondorioz, Gordailuan egongo dira aurrerantzean.\nGordailura eraman duten Ruiz Balerdiren margolanetako bat. Juan Carlos Ruiz / Foku\n2019ko maiatzak 6 13:54\nRafael Ruiz Balerdi euskal artistaren 217 margolan Bilboko Arte Ederren museotik Gordailura, Gipuzkoako Ondare Bildumen Zentrora eraman berri dituzte. Museoak, aldundiak eta margolariaren legatuaren oinordekoa den Hilde Kochek sinatutako lankidetza hitzarmenaren ondorio da leku aldaketa, eta hala, zentro horretan gorde eta kontserbatuko dira obra horiek aurrerantzean.\nArduradunek azaldu dutenez, apirilaren 8, 9 eta 10ean eraman zituzten obrak Bilboko museotik Irunen (Gipuzkoa) dagoen zentrora. Prozesu "konplexua" izan dela adierazi du Carlos Olaetxea Gordailuko zuzendariak, margolanak non kokatu planifikatzeaz gain, horiek garraiatu, erregistratu, kontserbatze egoera aztertu eta beste hainbat lan egin behar izan baitituzte. Bilboko museoarekin elkarlanean aritu da Gordailua zeregin horietan. Lehen solairuko biltegietako batean daude gehienak, elkarrengandik gertu.\nHamar urteko iraupena izango du lanok Gordailuan jasotzeko hitzarmenak, eta zabalik utzi dute epe hori luzatzeko nahiz obra gehiago jasotzeko aukera. Denis Itxaso Gipuzkoako Kultura diputatuak adierazi duenez, Ruiz Balerdiren obra kontserbatzea ez ezik, zabaltzea ere badu helburu leku aldaketak, bai herritarrentzat bisita gidatuak antolatuz, bai erakusketa jakinen bidez, bai hainbat museori obrak maileguan utziz. Halaber, aldundiak konpromisoa hartu du Koldo Mitxelena Kulturunean margolariaren inguruko erakusketa bat antolatzeko, eraikina zaharberritzen dutenean.\nBestalde, Ruiz Balerdiren paper gaineko obren katalogo arrazoitu bat egiteko asmoa ere iragarri dute arduradunek. Bilboko museoan dago gorderik bere obra grafikoaren gehiengoa.


Kurtso berriko lehen osoko bilkura - Albisteak - Astigarraga\nOsoko bilkuraren aurretik, arratsaldeko 18:00etan, tokiko gobernu batzordea egin zuten.Bertan gai ezberdinak jorratu zituzten; besteak beste, udalean bi langile plaza jabetzan hornitzeko deialdia eta oinarriak onartu zituzten. Bata, gizarteko langile baten plaza, txanda-ireki eta lehiaketa-oposizio bidez. Bestea, udaltzaingoaren agente lehenarena, barne sustapen eta lehiaketa-oposizio bidez. Horrekin batera, Anuskako lorategia egiteko kontratua esleitu zen eta kale garbiketarako eta lorezaintzako lanen kontratuak urtebetez luzatu ziren.\nArratsaldeko 19:00etan izan zen osoko bilkuraren txanda, eta beste hainbat gairi eman zitzaien onarpena. Nagusienen artean, 3.178.000 eurotako kreditu gehigarriaren onarpena, EH Bilduk alegazio bidez aurkeztu zuena zenbait ordainketa gauzatu ahal izateko; Emakumeon plazako hiritartzea (875.760,35), Kultur Etxe berriko BEZa (1.200.000,00) eta horniketa (850.000,00), Arrobitxuloko igogailuaren zenbatekoa osatzea (722.000,00), eta kiroldegiko aireztatzea osorik aldatzea (256.000,00). Bestetik, 2020ko ordenantza fiskalei hasierako onarpena eman zitzaien, beraz, iragarkia argitaratu ondoren irekiko da alegazio epea.\nLarrialdi klimatikoa deklaratzeko mozioa\nIrailaren 24ko osoko bilkurak “Klima aldaketaren aurka konpromiso zehatzak hartzeko mozioa” onartu zuen. Mozioa EH Bilduk aurkeztu, EAJ eta PSE-Eerekin adostu eta osatu ondoren aho batez onartu zen. Onartutako mozioak, batetik, larrialdi klimatikoaren egoera deklaratzen du, beste administrazioei egoera horri aurre egiteko neurriak hartzeko eskatzen die, Astigarragako Udalari eskatzen dio neurri zehatzak aztertu eta martxan jartzeko eta bat egiten du irailaren 20tik 27ra antolatutako ekimenekin.


Stop LGTBfobia - - euskalerriairratia.eus\nKepa Yecora 2016-05-17 12:48\n1990eko maiatzaren 17an Munduko Osasun Erakundeak (OMS) homosexualitatea buruko gaixotasunen zerrendatik kentzeko erabakia hartu zuen. 26 urte beranduago LGTBIQfobiaren aurkako eguna aldarrikatzen dugu, hots, gay, transexual, transgenero, bisexual, intersexual eta queer pertsonek bizi duten bazterkeriaren aurkako eguna.\nHistoriak erakutsi digu legeetan emandako aldaketak ez direla nahikorik izan berdintasunaren aldeko lorpenetan. Genero berdintasuna ez dugu erdietsi lege aldaketen bitartez, gaur egun oraindik ere ohitura eta jarrera matxistek bete-betean baitarraite. Halaber, gizarteak erakutsitako aniztasun sexualarekiko onespena, edota sexu orientazio ezberdinak erakusten dutenekiko berdintasun trataera ez da lortu azken urteotan legeetan egin diren aldaketen bitartez. Horretaz gain, jarrera aldaketa aldatu beharra dugu, aniztasunaren balioa azpimarratu, eta xede horretan hezkuntza funtsezkoa da.\nGaur, Maiatzaren 17an, elkarretaratzea dago deituta Merkaderes kalean, eta leloa, ezinbestean STOP LGTBFOBIA.


Erosi : 15,80 €\nNelson Mandela XX. mendeko bigarren erdia markatu duten pertsonari handienetako bat da, bere helduaroaren erdia (27 urte) kartzelan igaro arren. Apartheid-aren kontrako borrokalari nekagaitza eta Hegoafrika berriaren aita ez ezik, mundu osoarentzat bihurtu da duintasun pertsonalaren eredu, baita politikaren nobleziaren adibide garbiena ere.\n“Gure herrian lehenik espetxera goaz eta gero lehendakari bihurtzen gara”\n1918an jaio zen Mandela, Hegoafrika britainiarren menpe zegoela. Tribuko aristokraziako semea izanda, unibertsitatean ikasteko aukera izan zuen; gaztaro alai eta nahiko axolagabea bizi izan zuen, baina berak eta bere arrazakoek bizi zuten arrazakeriak politikan engaiatzera eraman zuten. ANC (Afrikar Kongresu Nazionala) alderdiko lider karismatikoenetako bat izan zen, baita jazartuenetakoa ere.\nPolitikaren bake-bideak antzuak zirela-eta, alderdiaren adar armatua sortzea erabaki zuen. Kartzelan eduki zuten 27 urtean, baina bertan zegoela hasi zituen Gobernuarekiko elkarrizketak, apartheid sistema aldatzeko. Hauteskunde libreak egin zirenean, Hegoafrikako lehenengo lehendakari beltza bihurtu zen 1994an. 1999an kargu guztiak utzi zituen.\nMaritxu Murua (Donostia, 1942): Historian lizentziatua. Irakaskuntzan jarduna hainbat lekutan, 25 urtez Hondarribiko Talaia institutuan. 2004an hartu zuen erretiroa, eta hauxe du lehenengo liburua, aspaldidaniko grina eta interesari bidea emanez.


GIZARTE ONGIZATEA, BERDINTASUNA, INTEGRAZIOA, HEZKUNTZA ETA EUSKARA\n2015 abe 15\nBatzorde honetan ondorengo gaiak lantzen dira eta berauen inguruko informazioa izango duzu, momentuan eztabaidatzen ari diren gaiak, hartutako erabakiak, etab. Gizarte ongizatea: kolektibo sozial d...\nBatzorde honetan ondorengo gaiak lantzen dira eta berauen inguruko informazioa izango duzu, momentuan eztabaidatzen ari diren gaiak, hartutako erabakiak, etab. Ogasuna: urteroko aurrekontuaren ezt...\nKULTURA, KIROLA, FESTAK ETA GAZTERIA\nBatzorde honetan ondorengo gaiak lantzen dira eta berauen inguruko informazioa izango duzu, momentuan eztabaidatzen ari diren gaiak, hartutako erabakiak, etab. Kultura: kulturaren inguruko proposam...\nLURRALDE ANTOLAKUNTZA, INGURUMENA, LANDA GARAPENA, OBRAK ETA ZERBITZUAK\n2015 abe 14\nBatzorde honetan ondorengo gaiak lantzen dira eta berauen inguruko informazioa izango duzu, momentuan eztabaidatzen ari diren gaiak, hartutako erabakiak, etab. Lurralde antolakuntza: hirigintza iku...\n2015 abe 13\nAtal honetan, Udalak parte hartzen duen bestelako erakundeen inguruko gaiak lantzen dira eta beraiekin loturiko informazioa izango duzu, momentuan eztabaidatzen ari diren gaiak, hartutako erabakiak...\nLegealdiko lehen ehun egun\n2015 urr 06 Azkoitia


Ezkerralde makarrada gazte dantzarien proiektua abian! — dantzan.eus\nHemen zaude: Hasiera › Albisteak › Ezkerralde makarrada gazte dantzarien proiektua abian!\nEzkerralde makarrada gazte dantzarien proiektua abian!\nAbenduaren 30ean Bizkaiko ezkerraldeko 12 bat dantzari elkartu ginen hainbat galderaren inguruan bueltaka aritzeko. Gure inguruko gazteontzat dantza erakargarria al da? Kalean zer espazio hartzen du dantzak? Guretzat erakargarria al da?\nDantzariak gara eta gure inguruan dantza herrikoiaren espazioa murrizten ari dela ikusten dugu. Alarde eta dantza jaialdietatik kanpo oso esparru estua gelditzen zaigu.\nZerbait berritzailea, herrikoia eta partehartzailea egiteko gogoa nabarmendu zen bileran. Dantzariak gara eta dantza da txikitatik landu dugun afizioa. Zerbait sortu dezakegu, bikain pasatu eta gizartera era apurtzailean hurbildu?\nBestalde orokorrean gure dantza taldeen zuzendaritzetatik gure ekimenarekiko mesfidantza dagoela aipatu zen. Dantza talde tradizionalak ahulduko diren beldurra. Eztabaida ireki eta jarrera zehaztu genuen: Ez dugu dantza talde alternatibo berri bat sortu nahi. Guztiok dantza talde ezberdinetako dantzariak gara eta bertan ikasi dugu dakiguna. Gure esparrua bestelakoa da. Ez ditugu gure dantza taldeak utziko. Alderantziz, pentsatzen dugu kalean egin daiteken edozein dantza ekimen edo proiektu berritzailek onura egingo diela dantza taldeei. Dantzak gizartean duen esparrua zabalduko baitu.\nZer egin nahi dugu beraz?\nKalean txosna eta jai giroan txaranga batekin musika moderno eta tradizionalak uztartuz, euskal dantzetan oinarritutako dantzaldi makarra.\n1-Probokazioa: Sorpresaz gure inguruko herrietako jaietan agertu eta gure ikusgarria kalean, taberna edo txosnaguneetan egitea. Era partehartzaile eta alai batez. Inprobizazioari ere tokia emanez.\n2-Eta noski garrantzitsuena guk dantzan bikain pasatzea. Edo guk festa dantzan egitea.\nOinarriak idatziak dira, eta gurpila hasia da bueltaka, orain ideiak lantzeko garaia da. Aurrera ezkerralde makarrada!\nHurrengo hitzorduak: (ekarri ensaio harropa!)\nBarakaldoko Ibarrakaldu dantza taldean\nUrtarrilaren 24an, larunbatez, 20:00etan\nUrtarrilaren 31an, Larunbatez, 20:00etan\nIepa Joseba! Dudarik ez Zpeiz mukaki ikusteak sortu zuen eztabaida eta holako zerbait egin zitekeen asmoa.\nHaiek dira aitzindari, guk aldiz ez genuke kopia egin nahi, bakarrik gure eskualdean dantza kaleratzeko zerbait dibertigarria egin. Oinarri ideia berdina bada ere.\nEz gara dantza adituak, dantzari soilak baizik, sormena da gakoa, ikusiko dugu zer ateratzen den!\nHasi baino aurretik limitatu zarete ya!! baina animo ! ni ezkerraldekoa naz eta paso egingo dut. Ez zait gustatzen lerro artistiko horiek.\nHonek Zpeiz Mukakiren kopia itxura du. Hortik doaz tiroak?\nLan lerro berriak zabaltzeak ezin du kalterik ekarri. Eta beste aldetik, agian, haize berri hoiek forma zaharrak ekarri ditzakete, batek daki... Azken finan, tradizionala bilakatu dena zerbaitengatik izan da. Animo ba, eta aurrera!\nIdei berriak ondo daudela uste dut,baino zpeiz mukakiren antzeko zehozer egingo badozue unnnnmmmmm,beintzat saiatu ONA ateratzen, ez nago adoz aukeratu dozuen bidearekin baino mesedez, DANTZATU, ez emon espektakulorik, gauzak kalera ateratzeko ondo landu, prestatu... egin behar dira, eta ez edozein modura atera dibertitzeko helburuarekin, horretarako zirkua daukagulako. Gure kultura da eta hortik erakustea primeran dago, baina ONDO EGINIKO GAUZAK. neuk ere ezkerraldekoa naz baino ez dot konpartitzen zuen ideia. Dena den animo. Ea hortik ikusten zaituztedan. Gauzak ondo ateratzeko ez gara zertan dantzari adituak izan behar!!!\n"Ez gara dantza adituak, dantzari soilak baizik, sormena da gakoa, ikusiko dugu zer ateratzen den!"\nEz zarete dantza adituak eta sormena da gakoa? Beraz, ez badakit asko dantzari buruz gehiago ikasi beharrean asmatzen hasi eta listo?


Prestakuntza hobea duten pertsonek osasun hobea ere badute - Zientzia Kaiera\nBizi-itxaropena handiagoa da herrialde aberatsenetan —hau da, jendeak diru-sarrera handiagoak dituenetan— herrialde pobreenetan baino. Horren arrazoiak bistakoa dirudi: zenbat eta diru-sarrera handiagoak, orduan eta hobeak elikadura, etxebizitza, arropa, eta abar, eta, horrenbestez, orduan eta hobea, halaber, osasuna.\nAlabaina, duela lau hamarkada baino gehiago, Samuel Preston demografoa eta soziologoa konturatu zen aldagai horien arteko erlazioa ez zela uste bezain sinplea. Egiaztatu zuen herrialde askotan biztanleen bizi-itxaropena ez zetorrela bat eskema horrekin eta, horretaz gain, ikusi zuen XX. mendean zehar, bizitza-luzera aberastasunaren hazkundearen efektuz espero zitekeena baino handiagoa zela. Eta, orduan, pentsatu zuen agian guztia ez zegoela diru-sarreren mailaren mende. Proposatu zuen osasun kondizioek izandako hobekuntzak eta medikuntzan gertatutako aurrerabideak –faktore ekonomikoen araberakoak ez erabat– izan zirela bizi-itxaropena handiagotzearen eragile nagusiak. Hamarkada bat geroago, John C. Caldwell demografoak ikusi zuen eskualde pobreetan (adibidez, Indiako Keralan, Sri Lankan eta Costa Rican) bizi-itxaropenak nabarmen egiten zuela gora osasun zerbitzuak hobetzeaz gain emakumeek hezkuntzarako sarbidea zuten tokietan.\nIrudia: Hezkuntza maila eta osasunaren arteko harremana ikertu zuten 2018an Wolfgang Lutz eta Endale Kebede ikertzaileek. Lortutako emaitzen arabera hainbat egilek adierazitako diru-sarreren eta osasunaren arteko korrelazio estatistikoa faltsua izan litekeela ikusi zuten. Ikerketan adierazi zuten hezkuntza maila hobea dela osasun hobearen eta diru-sarrera gero eta handiagoen funtsezko determinatzailea. (Argazia: Steffen Eckart. Iturria: Pixabay.com)\nDatu horiek eta beste azterlan batzuetan ikusitakoa kontuan izanik, Wolfgang Lutz eta Endale Kebede ikertzaileek osasunaren eta bizi-itxaropenaren baldintzatzaile nagusia identifikatzen saiatu ziren, eta, horretarako, oso aberastasun maila desberdinak dituzten 174 herrialderen datuak baliatu zituzten; datuak, 1970‑2010 tartekoak, bost urteko tartetan sailkatu zituzten azterlanerako. Azterlan horretan, jaiotzean bizi-itxaropenean eta haurren heriotza-tasan eragina izan dezaketen bi faktore hartu zituzten kontuan: batetik, herrialdeen batez besteko aberastasun maila (pertsona bakoitzeko barne produktu gordina); bestetik, biztanleriaren hezkuntza maila (azterlan batean, 15 urtetik gorakoen eskolatze urteak; bestean, 20-39 urteko emakumeen eskolatze urteak).\nDatuen azterketa estatistikoen arabera ondoriozta daitekeenez, hezkuntza mailak diru-sarreren mailak baino askoz ere hobeki azaltzen du biztanleriaren osasun egoera. Ondorio hori azaltzeko beste modu bat da, jendearen hezkuntza maila herrialdearen aberastasun maila baino garrantzitsuagoa dela haurren heriotza-tasa eta bizi-itxaropenean. Ikertzaileek proposatzen dute hezkuntza mailak irizpide hobea ematen diela pertsonei, osasunarekin loturiko ondorioak dituzten erabakiak hartzeko orduan, dela elikadurari dagokionez, dela bizi ohitura orokorrei gagozkiela. Aberastasun mailaren efektua ez litzateke benetakoa izango; aitzitik, egileen hitzetan, lotura faltsua izango litzateke: herrialde aberatsenetan jendea hobeto prestatuta egotearen ondorioa litzateke diru-sarreren mailaren eta osasun-egoeraren arteko erlazioa.\nAzterlanak ez du kontuan hartzen osasun sistemara bideratzen diren baliabideek bizi-itxaropenean duten eragina. Baina, jada azaldu den bezala, zenbat eta handiagoa izan biztanleen prestakuntza maila, orduan eta handiagoa izango da herrialdearen aberastasuna eta, horrenbestez, gehiago dira osasun sistemara bideratzen diren baliabideak. Berriz ere agerian geratzen da prestakuntzan baliabideak inbertitzea oso errentagarria dela. Prestakuntza ona duten pertsonen bizitza ez ezik, biztanleria osoarena ere hobeagotzen du.\nArgitalpen-data: 2020/02/24 · Atala: Dibulgazioa, Kolaborazioak\nAstronautika Marten lurrikarak detektatu dituzte NASAko ikertzaileek. InSight zunda Marteko azalera iritsi zenetik, 174 gertaera sismiko identifikatu dituzte, horietatik batzuk […]\nUgalkortasuna jaitsi egin da edo azkar txikitzen ari da munduko herrialde gehienetan. Horren ondorioz, giza populazioa gero eta gutxiago hazten […]\nAmazonek software bat garatu zuen 2015. urtean, bere webgunea hobetze aldera lan txikiak egitera bideratutako milaka pertsona kontratatzeko. Beranduago, beste […]\nEnergia eskasiak osasunean eragiten duenekoa – Zientzia Kaiera\n[…] da hainbat eta hainbat faktorek osasunean eragiten dutela, baina beti ez da erraza faktore horien garrantzia eta eragin zehatza […]\nDementziak prebenitzea hobe, ezin baitira sendatu – Zientzia Kaiera\n[…] Hezkuntzaren defizitari aurre egiteko –dementzien % 7 daude faktore horrekin lotuta–, lehen urteetan jardun behar da, pertsonen erreserba kognitiboari eragiten diolako; hau da, nolabait esatearren, pertsonen gaitasun kognitiboan eta erabil dezaketen ezagutzan inbertitzean datza. Erreserba hori zenbat eta handiagoa […]\nGurasoak baino hobeto zahartzen gara – Zientzia Kaiera\n[…] kontuan hartu behar da prestakuntza mailak osasun egoeran duen efektua. Prestakuntza hobea dutenek bizi ohitura osasungarriagoak ere badituzte, prestasun handiagoz joaten […]


“Uste okerrei aurre egiteko, funtsezkoa da pentsamendu zientifikoa sustatzea” - Elhuyar Aldizkaria\nHasiera » Elkarrizketak » “Uste okerrei aurre egiteko, funtsezkoa da pentsamendu zientifikoa sustatzea”\nArg. Luis Jauregialtzo/©Argazki Press\nPsikologoek diozuenez, denok dugu uste okerrak izateko joera.\nBai, jakina. Guk kausa-efektu erlazioak sortzeko joera ikertzen dugu. Oso joera sendoa da, erabat errotuta dago guztiongan, eta oso baliagarria zaigu gertakarien zergatia gure buruei azaltzeko. Adibidez, istripu bat izan badugu, zergatia jakin nahi dugu, berriro gertatzea saihesteko. Edo gaixotu bagara, berdin, gaitzaren jatorria ezagutu nahiko dugu, hurrengoan aurre hartzeko.\nEgunerokoan, beraz, etengabe sortzen ditugu erlazio kausalak eta horietan oinarrituta egiten dugu aurrera. Baina prozesu honek badu bere alde txarra ere: erlazio edo lotura horiek ez baditugu zalantzan jartzen, gerta liteke lotura okerrak ontzat jotzea, ilusio hutsak izatea.\nIlusio hauei ilusio kausalak esaten diegu. Gure ikerketa-lana honen gainean ardazten da, batez ere. Esate baterako, atzo gorputzaldi txarra banuen eta hobetzeko asmoz pilula bat hartu banuen, gaur ondo banago oso normala izango da pentsatzea pilulari esker izan dudala hobekuntza hori. Ez du zertan horrela izan, ordea. Agian, pilularik hartu izan ez banu ere, atzo baino hobeto egongo nintzateke gaur; izan ere, litekeena da berez egitea onera. Alabaina, gutxitan ohartzen gara horretaz. Jende gehienak, edo askok behintzat, egingo dute kausa-efektu lotura hori, okerra izan daitekeela ohartu gabe.\nBerezkoa dugu, hortaz.\nHori da. Ez dugu begiratzen zer gertatzen den ustezko kausa ez badago. Gainera, zenbait faktorek indartu egiten dute ilusioa. Esaterako, frogatuta dago, ustezko kausa eta efektua jarraian gertatzen direnean, ilusioa sortzeko arriskua handiagoa dela. Hau da, A gertatu ondoren B gertatzen bada, litekeena da B A-ren ondorio izatea. Askotan egia izango da, baina beste askotan ez.\nGauza bera gertatzen da biak, hau da, ustezko kausa eta nahi dugun efektua, sarritan gertatzen badira. Hain zuzen ere, ilusioa sortzen gehien eragiten duen faktorea da itxarondako efektuaren maiztasuna. Alegia, sarritan sendatzen den gaitzaren kasuan errazagoa da ilusioa garatzea, sendatzen ez den gaitz batekin baino. Zenbat eta sarriago gertatu itxarondako efektua, orduan eta errazago sortzen da ilusio kausala.\nAre errazagoa da ustezko kausa ere sarritan baldin badago. Izan ere, sarritan agertzen bada ustezko kausa hori, areagotu egiten da ustezko kausa eta itxarondako efektua batera edo justu jarraian gertatzeko aukera. Horrek areagotu eta indartu egiten du ilusio kausala sortzeko aukera.\nHori gertatzen den kasu askotan, gainera, egiazkoa izango da kausa-efektu erlazioa.\nBai, baina horrela ote den bermatzeko, kausarik gabe zer gertatzen den begiratu beharko genuke, eta hori ez dugu egiten egunerokoan. Horregatik, erraza da ilusio kausala sortzea, bereziki, lehen emandako adibidean: ustezko kausa eta itxarondako efektua sarritan gertatzen direnean.\nHorren erakusgarri da homeopatia: homeopatek tratamendua sarritan hartzea gomendatzen dute; horrenbestez, errazagoa da pazienteak onura nabaritzea justu pilula edo tantak hartu dituen aldietako baten ondoren. Eta pazienteak tratamenduari egotziko dio hobekuntza.\nBeste faktore bat ere gehitzen zaio horri: albo-ondoriorik ez izatea. Oro har, terapia alternatiboek ez dute albo-ondorio zuzenik. Hortaz, haiek hartuta, izatekotan, onura sumatzen duzu, eta kalterik ez. Onura berbera izango zenuke ezer hartu gabe ere, horixe baita terapia alternatiboen ezaugarria: ez direla plazeboa baino hobeak. Kontua da zuk hartu egin dituzula, eta onera egin duzula. Beraz, ez zaizu haiekiko susmo txarrik pizten, ez duzu hartutako erabakia, hau da, homeopatia hartzea edo halako terapia batengana jotzea, zalantzan jartzeko inolako arrazoirik.\nAlbo-ondorio zuzenik ez izateak ez du esan nahi arriskurik ez duenik; adibidez, tratamendu eraginkor baten ordez hartzen badu eta ez bada sendatzen, kalterako izango da.\nNoski, hori hala da. Edo euren seme-alabei txertoak ez jartzea erabakitzen duten gurasoen kasuan. Hor dago arriskurik handiena. Baina arrisku hori ez dagoenean, gure esperimentuetan ikusi dugu, esperimentua egiten ari den subjektuak aukera duenean balizko sendagaia emateko, efektua izan zein ez, sarriagotan emango duela ez badu albo-ondoriorik. Eta sarritan ematen duenez, areagotu egiten da sendatzearekin batera gertatzeko probabilitatea. Eta horrek berak, are sarriago ematea eragiten du, botika emateak sendatu egiten duelako ilusioa sortzen baitzaio subjektuari.\nHain zuzen ere, mekanismo horiek esperimentalki frogatzen dituzue.\nBai, unibertsitateko ikasleekin egiten ditugu esperimentuak, ordenagailuetan. Dena den, aipatu ditugun mekanismoetako batzuk lehendik ere aski frogatuta daude. Guk errepikatu egiten ditugu, eta ekarpen berriak ere egiten ditugu, baina batzuk aspaldikoak dira, eta nazioartean errepikatu dira.\nIzan ere, berdin du nongoak garen, gure garunak berdin funtzionatzen baitu han eta hemen. Kulturaren arabera, alda daiteke ilusioaren gaia. Esate baterako, Hollywooden zine-izar ospetsuek adierazten badute ez dituztela txertatu beren seme-alabak, agian han hori zabalduko da, eta, hemen, berriz, beste uste oker bat ohikoagoa izango da hori baino. Edonola ere, sakonean, arrazoi berberak daude guztien atzean.\nAdibidez, aspaldi frogatutakoen artean dago esperotako emaitzaren maiztasunaren garrantzia. Egin kontu, horren inguruko lehen esperimentuak 1970eko hamarkadakoak dira, eta gero askotan eta munduko edozein txokotan frogatu da behin eta berriz, eta guri ere esperimentu guztietan ateratzen zaigu. Ustezko kausaren maiztasunarena ere, berdin; geroagokoa da, baina hori ere emaitza klasiko bat da.\nBeste bat aipatzearren, guk ere ikusi duguna, depresioa duten pertsonen kasua da: besteek baino joera handiagoa dute ohartzeko ezin dutela efektua kontrolatu, ez dagoela haien esku. Eszeptikoagoak dira. Guk pauso bat gehiago eman dugu, eta, ikusi dugunaren arabera, uste dugu horren esplikazioa portaerazkoa dela. Izan ere, depresioa duena normalean pasiboa da, eta ez du kausa eragiten. Hortaz, errazago konturatzen da, berak ezer egin gabe ere, efektua gerta daitekeela. Aldiz, pertsona aktibo batek kausa eragiteko joera du, eta, orduan, errazagoa da bat egitea efektuarekin; horrenbestez, errazago sortuko zaio ilusioa, depresioa duenari baino. Gure ekarpena, beraz, hori da: informazioa modu desberdinean interpretatzen dutela batzuek eta besteek, baina horren aurretik portaera ere desberdina dutelako, ez dutelako berdin jokatzen.\nMekanismoak ezagututa, errazagoa da uste okerrak sortzeari aurre hartzea edo haiei aurre egitea?\nNeurri batean, bai. Hain zuzen, esperimentuek erakutsi diguten horretan guztian oinarrituta, prebentzio-estrategiak diseinatzen ari gara. Egia esan, gauza asko probatu dira eta guk ere probatzen ditugu, baina denek bat egiten dute niretzat funtsezkoa den kontu batean: pentsamendu zientifikoa sustatzean. Horrek ez du esan nahi zientzian oso jantziak izan behar dugula denok, ez da hori; da metodo zientifikoaren arabera pentsatzea eta horretan oinarrituta jokatzea. Kritikoak izatea eta zalantzan jartzea esaten zaiguna, frogatu arte. Ez konformatzea “ba niri funtzionatzen dit” mezuarekin.\nHori bai, aipatzekoa da batzuetan estrategia okerrak ere erabili izan direla, hala nola ezjakintzat jotzea uste okerrak dituena, edo errudun bihurtzea. Horrelakoak ez dira sekula egin behar. Heziketaren bidez eragin behar da.\nIldo horretatik, nerabeekin badugu programa bat pentsamendu zientifikoa trebatzeko, eta frogatu dugu hasieran zuten ilusio kausalerako joera galdu egiten dela neurri batean, pentsamendu zientifikoa barneratzen dutenean. Eraginkorra da, beraz. Orain hau umeekin nola landu aztertzen ari gara. Oso kontu polita da, eta uste dugu garrantzitsua dela gaztetxotan garatzea ingurua interpretatzeko gaitasun kritiko hori, beti izango baitzaie baliagarria.\nErrusian parazientziak nagusi


260 boluntariok osatzen dute Galdakaoko elkar zaintzarako sarea - Deia\ndeia.eus 27.03.2020 | 11:54\nGaldakako sare solidarioa oso arrakastatsua izaten ari da. Galdakaoko Udala\nGaldakako sare solidarioa oso arrakastatsua izaten ari da.\nGALDAKAO. Galdakaoko Udalak garai honetan gehien behar dutenen herritarrak laguntzeko kanpainak arrakasta handia izan du. Orain arte, 260 boluntario baino gehiagok parte artzen ari dira ekimen solidario horretan, era guztietako zerbitzuak eskainiz.\nEtxetik atera ezin dutenentzako zerbitzua: Batez ere pertsona nagusiei edo mugikortasun zein osasun arazoengatik etxetik atera ezin dutenei begirako zerbitzua da; alarma egoera honetan etxetik atera ezin dutenei begirakoa. Oinarrizko erosketak egin, eta etxera eramaten dizkiete horiei boluntarioek: janaria, garbitasunerako produktuak edo botikak. Zaborra ere ateratzen diete etxetik irten ezin dutenei, edota txakurrak pasiatzera eraman. Orain arte 50 bat dei eskaera jaso ditu eskaintzak, eta beste horrenbeste zerbitzu eman dira.\nBakarrik bizi diren adineko pertsonei telefono bidezko laguntza: 65 urtetik gora dituzten eta bakarrik bizi diren galdakoztarrei telefonoz deituko diete boluntarioek. 12 pertsona ari dira deiak egiten, ondo dauden eta beharren bat duten galdetzeko. Aste honetan jarri da martxan zerbitzua.\nOsasun materialaren bilketa: Herriko haurreskola eta eskolek udalaren esku utzi dituzte, dagoeneko, erabilgarri izan daitezkeen osasun edo babes materialak. Orain, Galdakaoko industria eta komertzio eremuetan galdetzen ari da baduten halako materialik eta koronabirusetik babesteko emateko prest dauden. Boluntarioek batuko dituzte emandako material horiek, behar bezala bideratzeko.\nOsasun langileentzat babeserako materiala egiteko sarea, langileek azaldutako beharrak oinarri hartuta. Egunotan ari da martxan jarri eta koordinatzen.\nDesinfekziorako brigada. Suhiltzaile eta udaltzain galdakoztarrak hainbat gune estrategiko desinfektatzeko lanean ari dira. Boluntarioak ere lan horretan laguntzeko aukera aztertzen ari da.


ANIMALIAK- elikatze, harreman-funtz... by idoialariz 12285 views\n5 maila 15 antzinaroa eta erdi aroa by idoialariz 16451 views\nAro Garaikidea by MargaGutierrez 6607 views\nARO GARAIKIDEA 4 by orixe6maila 632 views\nARO GARAIKIDEA by guregela6b21 3923 views\n1. Laguntza gela 1 Kontaketak, abestiak … Liburuak, eskutitzak, dokumentuak… Pinturak, argazkiak… Tresnak, txanponak, arropak ,armak… Historiaurrea HISTORIA 14 Zer da? Nork aztertzen du? Nola aztertzen da? Nola banatzen da? Iraganeko gertaeren multzoa da. HISTORIALARIAK ITURRI HISTORIKOAK AROAK IDATZIAK AHOZKOAK GRAFIKOAK MATERIALAK HISTORIAURREA ANTZINAROA ERDI AROA ARO MODERNOA ARO GARAIKIDEA Historia aztertzen duten pertsonak dira. Iraganeko informazioa ematen dizkiguten gauzak dira. Historia eta historiaren azterketa\n2. Laguntza gela 2 HISTORIAURREA •Lehenengo gizakiak agertu zirenetik idazkera asmatu zen arte doa. ANTZINAROA •Idazkera asmatu zenetik Erromatar Inperioa desagertu arte doa. ERDI AROA •Erromatar Inperioa erori zenetik Amerika aurkitu zen arte doa. ARO MODERNOA •Amerika aurkitu zenetik Frantziako Iraultzara arte doa. ARO GARAIKIDEA •Frantziako Iraultzatik gaur egunera arte doa. Historiako AROAK lehen gizakia k.a. 2.000.000 idazkera asmatu k.a. 3.000 Erromatarren inperioa desagertu k.o. 476 Amerika aurkitu 1492 Frantziako iraultza 1789 o urte Jesusen jaiotza K.o. (Kristo ondoren)K.a. (Kristo aurretik)\n3. Laguntza gela 3 HISTORIAURREA  NOMADAK ziren. Leku batetik bestera joaten ziren janari bila. PALEOLITOA  EHIZAN, ARRANTZAN eta basoko FRUITUAK BILTZEN aritzen ziren.  TALDE TXIKITAN bizi ziren.  SUA pizten zekiten.  TRESNAK egiten zituzten harriekin, hezurrekin eta egurrarekin.  PINTURAK eta GRABATUAK egiten zituzten kobetako hormetan. NEOLITOA  SEDENTARIOAK ziren. Ez zuten janari bila joateko lekualdatu behar. Gizakia agertu zenetik Nekazaritza eta abeltzaintza sortu ziren arte. Nekazaritza eta abeltzaintza sortu zirenetik. Idazkera asmatu arte.  HERRIAK sortu zituzten.  ZERAMIKAZKO ONTZIAK egiten zituzten, zerealak gordetzeko.  TRESNA BERRIAK egin zituzten nekazaritza –lanetarako.  EHUNAK egiten hasi ziren.  MEGALITO izeneko monumento handiak egin zituzten. KOBETAN adarrekin eta animalien larruekin egindako TXABOLETAN  ESTATUAK, BASTOIAK eta APAINGARRIAK lantzen zituzten.  METALAK lantzen ikasi zuten, kobrezko eta brontzezko objektuak egin zituzten.\n4. Laguntza gela 4 HISTORIAURREA Euskal Autonomia Erkidegoan PALEOLITOA NEOLITOA  Paleolitoan Euskal Herria nahiko jendetsua zen.  ERREKA eta IBAI ugariei esker, gizakiak KOBA eta HERRIXKETAN ezarri ziren. AZTARNAK gure autonomia erkidegoan AZTARNAK gure autonomia erkidegoan  HARRIZKO TRESNAK : gezien puntak, karrakagailuak ...  PINTURAK KOBETAN : SANTIMAMIÑE (Bizkaian) EKAIN (Gipuzkoan)  Neolitoan Euskal Herrian biztanle gehienak HEGOALDEAN bizi ziren, eta NEKAZARITZAN aritzen ziren.  KOSTALDEAN bizi zirenak ABELTZAINTZAN aritzen ziren.  MEGALITO asko aurkitu dira, gehienak iparraldean.  HERRIAK aurkitu dira hegoaldean.


- Iosu Arizaleta\nLiburua irakurri aurretik\nMikel Martinez hamabi urteko ditxolari txikia da, hau da, errimadun hitzak lotzen, esan nahia duten fraseak esaten ari dela beti.\nMikel eta bere lagunekin ondo pasatuko duzu, ikusiko duzu. -Mikelek bertsoetako konkurtxo bat irabaziko ote du?\n-Bere lagunei Mikele beti ditxoka aritzea gustatuko ote zaie?\nNiri asko gustatu zait liburu honen protagonista, Mikel, gure adinako mutiko bat delako eta gure pareko abenturak bizitzen dituelako.\n67 Hitzak .\nDitxosozko ditxolaria .\nBidaltzailea: Joyelle [Bisitaria] · http://www.yahoo.com/\tAh, i see. Well that's not too tircky at all!"\t2011-08-23 @ 08:16\tBidaltzailea: btzzrbkupwk [Bisitaria] · http://wrkhuoaonrbm.com/\tVlItm4 bjpviqpwicem\t2011-08-23 @ 15:47\tBidaltzailea: izvzzzqzfjd [Bisitaria] · http://rmkcambnxiio.com/\tlbc10L kdtioehpbogg\t2011-08-27 @ 11:41\tErantzun:


Planteamendu ekotalibanak Aralarren | Iritzia | Berria\nAitziber Sarobe Egiguren - Biologoa\nAzken urteotan, EAEko agintariak gero eta gehiago elikatzen dira Madrileko diskurtso eta egiteko moduetatik, eta, ondorioz, hemengo hedabide publikoak —eta ez hain publikoak— hango kontuen bozgorailu bihurtu dira.\nAlderdi politikoen jardunak ez ezik, haien pentsura bizi diren gizarte eragileenak ere erakusten du jarrera hau. Horren adibidea argia da, maiatzaren 2an, Enba elkartearen ordezkariak igandero idazten duen Kanpolibrean zutabean argitaratu zen La calculadora de Arnaldo artikulua. Maiatzaren hasieran ospatzen den Aralarko larreen irekieraren aitzakiarekin, bere poza erakusten du Aralarko pisten kontrako auzia artxibatu delako, eta han bizi den gatazkari buruzko bere iritzia plazaratzen du, iritzi berekoak ez garenoi «muturreko kontserbazionistak» (los conservacionsitas más radicales) edo «kontserbazioaren erradikalak» (los radicales de la conservación) deituz, eta planteamendu ekotalibanak ditugula aipatuz: larre-azalera txikitzea, bertako basoak («mitikoak» bere hitzetan) berreskuratzeko.\nHitz iraingarri eta itsusi horiek gutxi ez, eta bere artikuluan, populismoaren ezaugarri nagusiena erakusten du: zaku berean sartzen ditu elkartetako, udaletako eta alderdi politikoetako «kontserbazioaren erradikalak». Diskurtso manikeista gizartea polarizatzeko: haiek (abeltzainen interesen babesleak) eta haien etsaiak (haiekin bat egiten ez duten guztiak).\nHasteko, planteamendu ekotalibanak zer diren eta Aralarren gaur nork defendatzen dituen argitu beharko litzateke. Izan ere, Aralarren kudeaketa jasangarria eta arduratsua eskatzen duten elkarte zein erakundeek ez dute larre-azalera txikitzea eskatzen; baizik eta larre horien kalitate ekologikoa mantendu edota berreskuratzea ahalbidetuko duten abere-taldeak eta kopuruak baimentzea.\nLarria izan zen, esate baterako, EAJ alderdiak eta Enba zein EHNE-Gipuzkoa sindikatuek Enirio-Aralar mankomunitatearen kontra egindako agerraldia. Orain, EH Bilduk gehiengoa duenean, bere garaian EAJren gehiengoarekin onartutako ordenantzak betearazi dituelako atera ziren protestan. Iradokitzen du EAJk lizentzia duela araudiak ez betetzeko; agian, Enbako ordezkariari jarraiki, hauteskunde-kalkulagailuaren baitan betetzen dituelako?\nBerriki ezagutu dugun gertaerak ere merezi du aipurik. Behia tiroz hil diotela eta, Abaltzisketako alkatearen aldeko elkartasun kontzentraziora deitu dute. Alkateak berak salatu bezala, behia hil eta hogei egunera konturatu da tiroa bota ziotela. Ez daki nork eta zergatik egin duen astakeria hori, ezta nola ere; baina gertaera hori baliatu du, Aralarren urtetan jaso diren hainbat txikizio eta gertaera nahasian kontatuta, abeltzainen etsaiak seinalatzeko (izenik aipatu gabe).\nJokabide hauek ez dira berriak, baina gizarte eta alderdi politikoen ordezkarien lanak ez luke gizartearen zatiketa eragin behar. Ekologistak eta natur kontserbazionistak ez gara artzain eta abeltzainen etsaiak. Besteak beste, haien beharra dugulako larreak kontserbatzeko; betiere, euren jarduera bioaniztasunarekin eta natur ondarearen kontserbazioarekin bateragarria bada.


15 « uztaila « 2021 « Prentsa oharrak\nGasteizek hondakinak “baliabide bihurtzera” gonbidatuko du, klima-aldaketari aurre egiteko\nKategoriak: Sailkatu gabea — Etiketak: César Fernández de Landa, hondakinak, sentsibilizazio-kanpaina — Komunikazio Zerbitzua / Servicio de Comunicación — 15 uztaila 2021 13:34\nUdalak sentsibilizazio-kanpaina berria abiatu du edukiontziak erabiltzearen onurak erakusteko\n“Ez dago hondakinik, leku okerrean utzitako baliabideak baizik”. Ingurumen Plangintza eta Kudeaketa Zerbitzuak abiarazi duen sentsibilizazio-kanpaina berriaren leloetako bat da hori, zeinaren helburua baita herritarren artean birziklatzea sustatzea eta edukiontziak gehiago erabiltzea.\nArlo horretako zinegotzi arduradun César Fernández de Landak, Ecoembeseko tokiko eta erkidegoko kudeaketa zuzendari José Arrancudiagak eta Ecovidrioko zonako kudeatzaile Oscar Acedok aurkeztu dute gaur goizean kanpaina berria: bi kubo handitan banatutako zortzi panelek hondakinen bilketaren aurkia eta ifrentzua erakusten dute.\nAndre Maria Zuriaren plazan, Floridako kioskoan, RENFEren geltokitik gertuko oinezkoen ibilbidean eta Etxauriko lorategietan (Erdi Aroko hirigunea) hartutako argazkiek agerian uzten dute nolako aldea dagoen eguneroko garbiketa egin aurreko eta ondoko irudien artean. Hirian garbiketaz sentsibilizatzeko kanpainetan erabili ohi diren pertsonaia trokelatuen “kuadrillak” ere hartuko du parte kanpainan, denboraldia amaitu arte udal igerilekuetan jarriko baitira pertsonaiak. Kuboak, berriz, Loma Jeneralaren plazan eta Foru plazan jarriko dira abuztuaren hasierara arte.\n“Udaletik herritarrei eskatzen diegu bat egin dezaten, birziklatze eta berrerabiltze ohiturak hobetu ditzaten, baina gure erantzukizuna ere gure gain hartzen dugu, gauzak erraztearren, edukiontzi guztiak irletan banatuz, paperontzi gehiago jarriz eta ekonomia zirkularreko proiektuak zein kanpainak sustatuz. Herritarren konpromisoa eskatzen dugu, zeina gure hirian argia baita aspalditik, eta ekonomia zirkularraren filosofia azpimarratzen dugu, hondakinei bigarren bizialdia ematearren“, nabarmendu du César Fernández de Landak.\nEcoembes eta Ecovidrio enpresen laguntza du kanpainak.\nKategoriak: Prentsa oharrak — Etiketak: Biziz adinik ez, Cycling Without Age, Jon Armentia Gizarte Politiken Adinekoen eta Haurren zinegotzia — Komunikazio Zerbitzua / Servicio de Comunicación — 12:22\nKategoriak: Sailkatu gabea — Komunikazio Zerbitzua / Servicio de Comunicación — 09:56


Lokomotora suitzarraren nagusitasuna – Tropela.eus bloga\nBidaltzailea:Egoitz\t 2009-06-21 2011-03-11 Utzi iruzkina Lokomotora suitzarraren nagusitasuna bidalketan\nGaurkoan Cancellarak sasoi betean dagoela erakutsi du. Aurreko post-ean esaten genuen bezala, atzoko etaparen ondoren argi zegoen Cancellarak dena alde zuela 2009ko Suitzako Itzulia bereganatzeko eta ez du hutsik egin.\nIkustekoa izan da Saxo Bankeko liderrak eman duen erakustaldia gaurko erlojupekoan. Denbora tarte guztietan aurreko txirrindulari guztien denborak erraz gainditu ditu. Beharbada maldan gora joatea egokitu zaionean erritmoa jaitsi egin du Kreuziger aurreratu duenean gertatu den bezala, baina lauan ez du barkatu.\nGaurko erlojupekoan ez du areriorik izan eta horretaz jabetzeko bigarrenari, Toni Martini, atera dion denbora tartea begiratu besterik ez: 1’27”. Ikaragarri Tony Martin gaurko erlojupekoan eta baita itzuli guztian zehar: etapa garaipena, mendiko maillota eta sailkapen nagusian itzuliko bigarren gizonik indartsuena. Hirugarren, berriz, Kreuziger Liquigaseko txirrindularia. Hau ere erlojupekoetan ondo ibili ohi den txirrindularia izaki gaurko erlojuaren kontrako saioan Cancellarak pasa izanak ez diola graziarik egin esango nuke.\n2002az geroztik ez zuen suitzar batek etxeko itzulirik irabazten. Azkena Zulle ezaguna izan zen. Pozak zoratu ditu bai Cancellara bera, baita familia bera ere irudietan ikusi ahal izan dugunez. Egia da aldi berean aurtengo Suitzako Itzuliak mendiko etapa gogorregirik ez duela izan eta horrek asko erraztu diola garaipenerako bidea suitzarrari. Ikusi beharko da Tourrerako zein jarrera hartu beharko duen Cancellarak, sailkapen nagusiaren bila joan ala Schleck anaiei lagundu.\nGaurkoan pena gehiena eman didana Valjavec izan da. Cancellarak bere lanak bukatuta eta itzulia poltsikoan zuela, Ag2Reko txirrindulariak merezi zuen besteko arretarik ez duela izan iruditzen zait. Egia da ez duela batere erlojupeko onik egin (59. postuan sailkatu da etapan).\nBidaltzailea:Egoitz 2009-06-21 2011-03-11 Hemen argitaratua:TxirrindularitzaEtiketak: Ag2R, Cancellara, Kreuziger, Liquigas, Saxo Bank, Schleck anaiak, Suitzako Itzulia, Tony Martin, Valjavec\nColumbiaren itzuli suitzarra


2010 Abendua | Jendartean\nData honetan egindako artikuluak: Abendua, 2010\tAbe29\nhodei guztien gainetik. Akelarretik bueltan esamoldea nahasi zuenetik, Kalabazaren satelite izatera kondenatua dago ezkerreko argazkiko gizagaixoa. Bai, abenduan 25 urte bete dituen Kalabaza tripontzia film gogoangarriko pertsonaia da; Kalabazan gertatzen diren istorio bitxien narratzailea, zehazki. Gaur egungo animaziogintza homogeneo eta globalizatuan aurkitzea zaila den mundu imajinario aberatsa dario Juanba Berasategi pasaitarraren pelikulari: Tartalo, Galtzagorri, Kukubiltxo, Xaxpiki,...


Oporrak | Kultura | Berria\nMusika. BI AHOTSETARA\nArrotz eta triste geratu dira eskola edo ikastoletako eraikinak umeek ihes egin dietenean. Mutu eta goibel musika eskoletako gelak. Badirudi alaitasun guztia ikasleek eraman dutela, oporrena sentipen liberatzailea baita, erabat aringarria, haurtzaroan eta baita gero ere, heldu edo heldu izeneko bilakatzen garenean.\nAringarria, eguneroko kezkak alboratzeko tarte ematen digutelako, eta, gehienez ere, gosaldu ondorengo plana zehaztea delako buruhausterik handiena. Zutabe honek ere oporrak hartzen ditu uda garaian, baina ez dut uste aspertuko garenik bitartean. Eta aspertzen bagara ere ederki eskertuko dugu, egia esan.\nZer asmo ditugun bi hilabete hauetarako? Hasteko, Donostiako Elkar estudioetan sartuko gara kanta bat grabatzera. Joseba Sarrionandiaren omenezko diskoan parte hartu behar dugu Mice-rekin —hainbat talde bildu dituzte diskorako, eta bakoitzak abesti bat egitea da asmoa—. Guri ere kantu bat egokitu zaigu, eta Ez diren gauzak poema ederra musikatu diogu. Hori grabatzea izango da hurrengo asteko lana. Bi egun pasatuko ditugu estudioan sartuta buru-belarri.\nOndoren, Sanferminak iritsiko dira, biharamun galantak eguzki izpiekin batera, eta, errekuperatu orduko, Eako (Bizkaia) Poesia Egunak uztailaren erdialdean. Hara asteburu-pasa joango gara, tartean kontzertua ere eskaini behar baitugu larunbatean.\nHiriburuko festen tourrarekin jarraituz, Baionako festak iritsiko dira ohartu orduko, Gasteizkoan Zeledon agurtu eta gero, Donostiako Aste Nagusian kontzertua dugu Piraten agertoki handian. Bilboko festetan ere bai; komantxe konpartsan joko baitugu, eta orduan ere badakit gaua konturatu gabe luzatuko zaigula eta oroimenean gordetzeko moduko bitxikeriak gertatuko zaizkigula ordu txikitan.\nBeraz, zutabe honetan aurkitu ezin nauzuenok badakizue nondik nora ibiliko naizen hurrengo hilabeteetan. Bidean elkar ikusiko dugulakoan.


Zolow: Interneteko iragarkiak kalera ateratzea | Consumer\nZolow: Interneteko iragarkiak kalera ateratzea\nZolow berriki agertu den tresna da, eta Web 2.0ren hainbat ekimen nahasten ditu, bai on line bai kalean erabiltzeko moduko iragarki-taulak sortzeko.\nEgilea: Argitaratze-dataren Jordi Sabaté\narabera: Astelehena, 2006ko irailaren 04a\nIragarki-taulak ez dira gauza berriak Interneten; aitzitik, azken urteotan asko ugaritu dira hainbat web orri ('calendars' deitzen zaie), eta erabiltzaileek sortzen dituzte, bai gauzak planifikatu eta gogoratzeko, bai hitzorduak eta gertaerak beren kontaktuei edo internauta guztiei jakinarazteko. EBay edo Craiglist bezalako orriek ere gauzak saldu edo trukatzeko leku bikainak erakutsi dituzte. Hala ere, Zolow bezalako aplikazio baten berritasuna da mundu fisikoarekin elkarreraginean aritzeko aukera ematen duela, web-aplikazio izateari utzi gabe.\nekimenik onenak nahasten dituen web orria\ndel.icio.us, Digg, RSS sistemak eta Interneten beste lorpen batzuk\nparte-hartzailea, dauden iragarki-taulak egiteko\nhiriz hiri antolatuak. Horrela,\n‘tag hodeia’, jende askoren ohol birtualetara sar daiteke\nmunduko hiriak. Jakina, zenbat eta iragarki gehiago\nhiria badu, handiagoa izango da\netiketa ugari aurki daitezke paperezko ohar gisa\ntaulan itsatsita. Horiek ordena meritokratikoan antolatzen dira,\nberaz, erabiltzaileek gehien iruditzen zaizkienak bozka ditzakete\ninteresgarriak eta taularen goiburura igotzea, edo\nboto negatiboak, hain interesgarriak ez direnak, hondora bidaltzeko. Nork\nmodu horretan, gehiengoak erabakitzen du zer merezi duen\nikusia eta zer ez.\nErabiltzaileak ikusi nahi badu\niragarki guztiek, ordena meritokratikoari kasurik egin gabe,\n‘shuffle’ (barajar) aukera ordena desegiteko eta ikusteko\nausaz. ‘Sorta’ aukerak\ntaula sailkapen meritokratikora.\nKlik bikoitza egiten bada\noharraren gainean, oharra zabaldu egiten da,\nHau etxe bila dabilen edo nahi duen norbaitek egin dezake\nhozkailu bat saltzea, oinean jasotako albiste bateraino\nkalea, herritarren proposamena, negozio baten publizitate hutsa,\nlan-eskaintza bat… Erabiltzaileak iruzkinak utzi ahal izango ditu\noharrari buruz, bai oharrari buruzko interesa erakusteko,\niragarlearekin harremanetan jartzea edo proposamenak egitea, adibidez. Norentzat\niragarki bat sortzeko, nahikoa da ‘new' botoian klik egitea\nzolow’ eta idatzi izenburu bat eta testu txiki bat.\nHala ere, iragarkiak\nez dute hiriz hiri finkatuta egon beharrik.\nlehenetsitako aukera besterik ez. Aplikazioa\ntaula pertsonalen orriak sortzeko aukera ematen du, eta\netiketa-sistemari esker (tags), honela antolatzen dira:\nzeharka, gaiaren arabera; beraz, erabiltzaileak ikusi nahi badu\nZoloweko iragarki guztiak, adibidez,\nmotorra, nahikoa da ‘motorra’ etiketan klik egitea. Hazi egingo da\nautomatikoki, taula bat gaiaren gainean.\nSistema hau oso erabilgarria izan daiteke partekatzeko pisu bila dabiltzan ikasleentzat edo objektu arraro eta aurkitzen zailen baten bila dabiltzan pertsonentzat.\ntaula pertsonaletan, nahikoa da ‘see my’ atalean alta ematea\nzolows’. Erabiltzaile-izena eta pasahitza jarri ondoren,\nsistemak aukera ematen du iragarkiak norberaren atalera gehitzeko\ngehien interesatzen zaizkiola ikusi dituen guztien erabiltzaileei, horrela:\nsortzen dituenak bezalakoak. Internautak duen beste aukera bat\nsortzen diren iragarkien berri izateko, harpidetu egin behar da.\nRSS sistemara; beraz, zure berri-irakurgailuan, edo\nnabigatzailea, agertzen joan ahala.\nSistema hau oso izan daiteke\nerabilgarria, adibidez, dauden ikasleentzat\npartekatzeko etxebizitza bilatzen; edo baten bila dabiltzan pertsonak\nobjektu arraroa eta aurkitzen zaila; beraz,\neskaintza. Zolow kasu askotan izan daiteke\noso erabilgarria internautentzat.\nSarean nahiz supermerkatu batean interaktibo izateko pentsatua,\nudal bat zentro batean jarri duen monitore batean,\nhiria, edo fakultate bateko kafetegiaren paretan”,\nazaldu du Eduardo Pérez Orue andreak,\nzerbitzuaren garapena bultzatuta. Perez Oruek ez du ulertzen\nZolow Interneteko tresna esklusibo gisa, irudikatzen du\npertsonen bilera ‘offline’ munduan.\n“Zolow interaktiboa izateko pentsatuta dago, bai sarean, bai supermerkatu batean”\nhiri edo entitate jakin bateko begiralea, ager daitekeena\nerabiltzaileen iragarkiak etengabe, albisteak,\nproposamenak edo ekitaldiak, eta jende guztiaren aurrean,\norain bezala, ohiko iragarki-tauletan daude, edo\nkaletik etorkizunean argitalpenera sar daiteke\nZoloweko iragarki edo iruzkin bat, mugikorreko mezu baten bidez\nSMS”, azaldu du Pérezek. Oraingoz, harremanetarako zerbitzua\ntelefono mugikorraren bidez,\nEstatu Batuetan, baina esperientziak funtzionatzen badu, hemen ere bai:\nEuropa operadoreekin negoziatuko da\nZolow SMS bidez. “Nik negozioa ikusten dut”, gehitu du Oruek,\n“taula-zerbitzua kudeatzen duen enpresa batean:\nZolow iragarkiak. Bertan,\nbidaltzen diren SMS mezuak”.\nInternet-eu iragarkiak kalea oholak zolw\nInterneten ‘ikusezin’ bihur daiteke?\nSeguruak al dira covid-19 geldiarazteko aplikazioak eta beste garapen teknologiko batzuk?\nEskolarako eta etxean lan egiteko oinarrizko baliabideak eta tresnak\nKutsadurak kontrolatzeko aplikazioak: pribatutasunari eragiten diote?


50.000 lagun Getxoko Eskulangintza Azokan - bizkaie.biz\n50.000 lagun Getxoko Eskulangintza Azokan\nBizkaie! 2009-06-08 15:41 Kulturea\nGetxoko 26. Eskulangintza Azokara 50.000 lagun inguru hurreratu dira. Beraz, Azokeak 2007ko emoitzak barriro be eskuratu ditu. Urte horretan lehenengo aldiz egin zan azokea haize zabalean eta igaz ez zan holako erantzunik jaso, euri zaparrengaitik gehienbat. Aurten, hiru egunetan plazea eta inguruak jentez ganezka egon dira.\nPasa dan barikuan hasi eta atzo bertan amaitutako Getxoko 26. Eskulangintza Azokara 50.000 lagun inguru hurreratu dira. Beraz, Azokeak 2007ko emoitzak barriro be eskuratu ditu. Urte horretan lehenengo aldiz egin zan azokea haize zabalean eta igaz ez zan holako erantzunik jaso, euri zaparrengaitik gehienbat. Aurten, hiru egunetan plazea eta inguruak jentez ganezka egon dira. Salmenta guneaz gan, Getxon erakustaldiak zuzenean egiteko gunea egon da eta, ohi bezela, gastronomia-saila Ibaiondo kalean kokatu zan. Salmentei jagokenez, emoitza bikainak egon dira, egoera ekonomikoa aproposena ez izan arren.\nBarikuan bertan azokak jente ugari ekarri eban Getxora lehenengo ordutik. Azokan 100 salmenta-postu egon dira eta bisitariek 28 espezialidadeko artikuluak ikusteko eta erosteko aukerea izan dabe. Zapatuan eta domekan publikoak bete egin eban Areetako Geltoki plazea, nahiz eta aurten karparik ez egon eta postuen arteko korridoreak zabalagoak izan.\nOhi danez, azokeak aniztasunaren aldeko apustua egin dau. Holan, Euskal Herri osotik etorritako eskulangileez gan, Katalunia, Aragoi, Galizia, Gaztela eta Leon, Gaztela-Mantxa, Madril, Errioxa, Asturias, Valentzia, Andaluzia eta Kantabriako partaideak egon dira, atzerritik etorritako artisauak ahaztu barik. Hori dala eta jenteak ezagutzen zituan produktuak erosteko aukerea izan dau, baita hain ezagunak ez ziranak eta eskulangintza beste era batera ulertzeko bidea emoten dabenak be. Aurten, gainera, Irlandatik, Portugaletik eta Italiatik etorritako artisauek parte hartu dabe azokan.\nEra berean, zuzenean eginiko erakustaldiek arrakasta handia izan dabe aurten. Goizez eta arratsaldez, zenbait eskulangile jardun dira zuzenean, publikoak eskulanak zelan egiten diran ikusteko. Aurten, Toledoko Fátima Carrasco eskulangileak eskuz eta goruz eginiko irutearen teknikak erakutsi ditu. Bestalde, Belén Alonso eskultore asturiarrak harri-zizelkatze tekniken erakustaldia egin dau. Azkenik, José Ramón Aguirre kandelagile bilbotarrak argizaria zelan lantzen dan azaldu eta erakutsi dau; gainera, gaztetxoenek kandelagintzea ezagutu ahal izan dabe, umeentzako tailerra egon da eta. Aurten be Gastronomiaren Gunea sano arrakastatsua izan da. Bertan 14 postu egon dira eta bisitariek, besteak beste, gozokiak, ogiak, ahatekiak, txokolateak, jatorrizko deiturako gaztaiak eta garrapiñatuak erosteko aukerea izan dabe.\nDatorren urteko azoka\n2010eko azokeak 27. urteurrena beteko dau eta igaz hasitako filosofiari eutsiko deutso, publikoak harrera parebakoa egin deutsolako. Hori dala eta, estalperik barik egingo da azokea eta sarrerea dobakoa izango da. Horrezaz gan, zuzenean egiteko erakustaldien eta umeentzako tailerren guneak bultzatuko dira.


Eneko Goia EAJko alkategaiaren profila - Irutxuloko Hitza : Irutxuloko Hitza\nEneko Goia EAJko alkategaiaren profila\nBost dira Donostiako alkatetzara aurkeztu diren hautagai nagusiak, eta beraien profilak bildu ditugu, hobeto ezagutzeko: EAJko Eneko Goia, PSE-EEko Ernesto Gasco, EH Bilduko Reyes Carrere, PPko Borja Semper eta Elkarrekin Podemoseko Aitzole Araneta. Horietaz gain, PACMA, PUM+J, Ciudadanos, Aulki Zuriak, Ganemos, P-Lib eta Vox alderdiek ere hautagaitzak aurkeztu dituzte.\nENEKO GOIA LASO: EAJ\nAdina: 1971ko ekainaren 30ean jaio zen, eta 47 urte ditu.\nAuzoa: Amara Berri auzokoa da.\nIkasketak: Zuzenbidean lizentziatu zen Euskal Herriko Unibertsitatean. Ondoren, Europar Batasuneko Zuzenbidean diplomatu zen, Deustuko Unibertsitatean.\nHizkuntzak: Euskara eta gaztelania hitz egiten ditu.\nLanbidea: 1996an, 25 urte zituela, Donostiako Erdialdean dagoen Euskal Herriko Marketin Institutuan irakasle gisa lan egiten hasi zen. Zuzenbidea, Kanpo Merkataritza eta Lan Zuzenbidea ikasgaiak irakasten zituen.\nIbilbide politikoa: 18 urte zituela, EAJren Euzko Gaztedi erakundean sartu zen. 2005ean Eusko Legebiltzarreko Gipuzkoako parlamentari hautatu zuten, eta baita Gipuzkoa Buru Batzarreko burukide izendatu ere. 2007tik 2011ra, Gipuzkoako Foru Aldundiko Bide Azpiegituretako Diputatua izan zen. 2011tik 2015era izan zen lehen aldiz Donostiako Udaleko zinegotzi, Juan Karlos Izagirre alkate zen bitartean. 2015. urtetik Donostiako alkatea da.\nBeste hautagaiak: Miren Nekane Arzallus, Juan Ramon Viles, Maria Pilar Arana, Jaime Dominguez-Macaya, Aitziber San Roman, Martin Ibabe, Jon Insausti, Maria Jesus Idoeta, Miren Jaione Hervas eta Iñaki Gomez.


«Georgia»: berrikuspenen arteko aldeak - Wikipedia, entziklopedia askea.\n«Georgia»: berrikuspenen arteko aldeak\n20:16, 3 maiatza 2017ko berrikusketa\n132 bytes added , Duela 3 urte\n08:29, 3 maiatza 2017ko berrikusketa (aldatu)\n20:16, 3 maiatza 2017ko berrikusketa (aldatu) (desegin)\n[[Fitxategi:OP13.JPG|thumb|rigth|280px|Iraultza Arrosa, [[Tbilisi]]]]\n1989tik[]tik aurrera matxinada nazionalistak gertatu ziren, eta [[Zviad Gamsajurdia]]k Georgiaren burujabetasuna deklaratu zuen 1991n[]n. 1991. urteko abenduan [[Sobietar BatasunetikBatasun]]etik banatu zenetik, gatazka etnikoak eta zibilak ugariak izan ziren independentziaren lehen urteetan, eta []. urtea arte ez zen hasi herrialdea egonkortzen. [[Hego Osetia]]ko arazoa baretu samarra egon dazen 1994ko udaberriaz geroztik, baina Georgia mendebaldean istiluak ez diraziren baretu abkhaziar indarren eta georgiarren artean. Errusiar bakegileak daudekokatu ziren eskualde batean zein bestean, eta [[Nazio Batuen Erakundea|NBEko]] batzorde begirale bat dago [[Abkhazia]]n. Gatazka horiek direlazirela-eta, Georgiak oraindik 250.000 bat lagunlagunek ditualde herrialdearenegin barnean berezuten jaioterritik alde eginak. 1995ean[]ean, konstituzio berri bat onartu zen, eta presidentetzarako eta legebiltzarrerako hauteskundeak egin ziren, aski libreak eta egiazkoak. 1996an[]an, ekonomia berrikuntzak bideratzeko, eta Legebitzarralegebitzarra profesionalagoa egiteko, egitarau zorrotz bat jarri zuen gobernuak abian. Bortizkeria eta krimen antolatua errotik moztu ziren 1995ean eta 1996an, baina ustelkeria handia da oraindik ere. Hainbat urrats egin du Georgiak azken urteotan Errusiarekiko mendekotasuna gutxiagotzeko, besteak beste, kosta zaintzeko itsasontziak erosi ditu 1997an, Itsaso Beltzean errusiar itsasontzien ordez haiek ezartzeko. 1998an, Errusiarekin izenpeturiko hitzarmen baten ondorioz, Itsaso Beltzeko bere kosta partearen kontrola hartu zuen Georgiak bere gain, eta Turkiarekiko lehorreko mugaren erdiaren kontrola. 1997tik aurrera, Georgiako Legebiltzarra gero eta gogorrago agertu da Errusiako militarrek georgiar lurraldean duten presentziaren kontra. 1998. urtean, [[Eduard Xevardnadze|Shevardnadze]] presidentearen kontrako eraso bat izan zen, aurreko lehendakari Gamsakhurdiaren aldekoek egina. 1999an Abjaziako parlamentuak independentzia aldarrikatu zuen, baina [[Tiblisi]]k ez zuen onartu. 2001ean Georgiak eta Abjaziak ez erasotzeko hitzarmena izenpetu bazuten ere, liskar handiak sortu ziren. 2003ko parlamenturako hauteskundeetan Shevardnadzeren alderdiak irabazi zuen, baina milaka lagunek zalantzan jarri zuten garaipen hura eta manifestazio handiak izan ziren kaleetan. Gerra Zibilaren eta krisi ekonomiko latzen ostean, []an odolik isuri ez zuen [[Arrosako Iraultza]] deitu zen mugimendu hark Mendebaldearen aldeko gobernua ezarri zuen, oposizioko hainbat alderdi elkartu egin ziren [[Mikheil Saakaxvili|Mikhail Saakashvili]] hautagaitzaren (Alderdi Nazionala) alde eginez. [[Ipar Atlantikoko Itunaren Erakundea|NATOn]] sartzea eta bereizitako lurraldeak berriro menderatzea ziren haren helburu nagusiak.\nHainbat urrats egin zuen Georgiak Errusiarekiko mendekotasuna gutxiagotzeko, besteak beste, kosta zaintzeko itsasontziak erosi zituen []an, [[Itsaso Beltz]]ean errusiar itsasontzien ordez haiek ezartzeko. []an, Errusiarekin izenpeturiko hitzarmen baten ondorioz, Itsaso Beltzeko bere kosta partearen kontrola hartu zuen Georgiak bere gain, eta [[Turkia]]rekiko lehorreko mugaren erdiaren kontrola. 1997tik aurrera, Georgiako Legebiltzarra gero eta gogorrago agertu zen Errusiako militarrek georgiar lurraldean duten presentziaren kontra.\n2004an Saakashvilik lehendakaritzarako hauteskundeak (%96tik gora) eta baita parlamenturako hauteskundeak ere. Hego Osetian ere hauteskundeak egin ziren urte horretan, baina Tbilisik ez zituen onartu, eta Hego Osetiaren eta Tblisiren arteko borrokak larritu egin ziren. Errusiarekiko harremanek ere okerrera egin zuten, eta Saakashvilik Estatu Independenteek Elkartea utzi eta [[Europar Batasuna|Europar Batasunera]] hurbilduko zela iragarri zuen; Moskuk ehunka georgiar atxilotu eta deportatu izana salatu zuen Georgiak. 2008an Osetiako separatisten eta Georgiako gudarostearen arteko borrokak sortu ziren, eta gerra piztu zen Georgiaren eta Errusia, Osetia eta Abjaziako separatisten artean. Georgiako armada Hego Osetiara abiatu zen eta Tskhinvali bonbardatu zuen (Hego Osetia); genozidioa salatu zuen Errusiak Georgiaren kontra. Urte horretan bertan, Europar Batasunak behatzaile zibilak bidaltzea erabaki zuen, bake akordio bat lortzeko xedez. Gatazka horiek gorabehera, Saakachvilik lehendakaritzarako hauteskundeak irabazi zituen 2008an.▼\n1998. urtean, [[Eduard Xevardnadze]] presidentearen kontrako eraso bat izan zen, aurreko lehendakari [[Zviad Gamsakhurdia]]ren aldekoek egina. []an Abkhaziako parlamentuak independentzia aldarrikatu zuen, baina [[Tiblisi]]k ez zuen onartu. 2001ean Georgiak eta Abkhaziak elkar ez erasotzeko hitzarmena izenpetu bazuten ere, liskar handiak sortu ziren. []ko parlamenturako hauteskundeetan Xevardnadzeren alderdiak irabazi zuen, baina milaka lagunek zalantzan jarri zuten garaipen hura eta manifestazio handiak izan ziren kaleetan. Gerra Zibilaren eta krisi ekonomiko latzen ostean, 2003an odolik isuri ez zuen [[Arrosako Iraultza]] deitu zen mugimendu hark Mendebaldearen aldeko gobernua ezarri zuen, oposizioko hainbat alderdi elkartu egin ziren [[Mikheil Saakaxvili]] hautagaitzaren (Alderdi Nazionala) alde eginez. [[Ipar Atlantikoko Itunaren Erakundea|NATOn]] sartzea eta bereizitako lurraldeak berriro menderatzea ziren haren helburu nagusiak.\n[[Fitxategi:Russian_Military_Bases_in_Abkhazia_(2011-2016_Data).svg|thumb|rigth|280px|Errusiar base militarrak Abkhazian (2016)]]\n▲2004an[]an, SaakashvilikSaakaxvilik lehendakaritzarako hauteskundeak (bozen %96tik gora) eta baita parlamenturako hauteskundeak ere. Hego Osetian ere hauteskundeak egin ziren urte horretan, baina Tbilisik ez zituen onartu, eta Hego Osetiaren eta Tblisiren arteko borrokak larritu egin ziren. Errusiarekiko harremanek ere okerrera egin zuten, eta SaakashvilikSaakaxvilik Estatu Independenteek Elkartea utzi eta [[Europar Batasuna|Europar Batasunera]] hurbilduko zela iragarri zuen; Moskuk ehunka georgiar atxilotu eta deportatu izana salatu zuen Georgiak. 2008an[]an, Osetiako separatisten eta Georgiako gudarostearen arteko borrokak sortu ziren, eta gerra piztu zen Georgiaren eta Errusia, Osetia eta Abjaziako Abkhaziako separatisten artean. Georgiako armada Hego Osetiara abiatu zen eta [[Tskhinvali]] bonbardatu zuen (Hego Osetia); genozidioa salatu zuen Errusiak Georgiaren kontra. Urte horretan bertan, Europar Batasunak behatzaile zibilak bidaltzea erabaki zuen, bake akordio bat lortzeko xedez. Gatazka horiek gorabehera, SaakachvilikSaakaxvilik lehendakaritzarako hauteskundeak irabazi zituen 2008an.


Omenaldia Jesus Galindezi New Yorken - bizkaie.biz\nOmenaldia Jesus Galindezi New Yorken\nBizkaie! 2006-10-09 02:00 Euskaldunak munduan\nColumbiako Unibersidadeak eta New Yorkeko Euskal Etxeak zenbait ekitaldi antolatu ditue urriaren 13, 14, eta 15erako, AEBetako euskal ordezkariaren bahiketea eta hilketearen 50. urteurrena gogoratzeko.\nColumbiako Unibersidadeak eta New Yorkeko Euskal Etxeak zenbait ekitaldi antolatu ditue urriaren 13, 14, eta 15erako, AEBetako euskal ordezkariaren bahiketea eta hilketearen 50. urteurrena gogoratzeko. Ekitaldien artean Sabino Arana Fundazinoak argitaratutako ‘Guerra, exilio y frustración’ liburuaren aurkezpena nabarmentzen da.\nKontuak kontu, hilaren 13, 14 eta 15ean New York-eko uriak Jesus Galindez euskal politikariaren figurea gogoratuko dau, Rafael Leonidas Trujillo diktadore dominikarraren aginduz ha bahitu eta hil eben egunaren 50. urteurrenean.\nJesus Galindez persona giltzarrietako bat da Euskadiren azken aldiko historian. Amurrioko semetzakoa, Euzko Jaurlaritzearen Estadu Batuetako ordezkaria izan zan. Idazlea, abokadua, kazetaria eta Euskal Informazino Zerbitzuetako eta FBIko kide be izan zan.\nEgitarauan agertzen diran gorazarre-ekitaldien artean euskal politikariari buruzko liburu baten aurkezpena nabarmentzen da; datorren barikuan, urriak 13, izango da eguerdiko 12:30etan Columbiako Unibersidadean, Gai Publiko eta Nazinoartekoetarako Eskolako Nazinoarteko Gatazkak Konpontzeko Zentroan.\nLiburuaren izenburua ‘Guerra, exilio y frustración’ da eta Iñaki Bernardok egindako ‘Galíndez: la tumba abierta’ liburuan dago oinarritua. Iñaki Goiogana historialariaren parte hartzeagaz egindakoa argitarapen barri hau erbestaldiko Eusko Jaurlaritzearen politikearen aldi desbardinakaz osotzen da, izan be, batez be 1939-1945 bitarteko urteak, oso gitxi agertzen dira aurreko argitalpenean; ganera, Galindezen bahiketatik aurrerako beste informazino batzuk be erantsi dira.\nEkitaldi horretan honakoek parte hartuko dabe: Andrea Bartoli, Columbiako Unibersidadeko irakaslea; Irune Zuluaga, Sabino Arana Fundazinoko zuzendaria; Iñaki Goiogana, historialaria eta lanaren egilekidea; Gloria Totorikaguena, Nevadako Unibersidadeko Euskal Ikasketen Zentroko zuzendaria; eta Joseba Agirretxea, Eusko Jaurlaritzearen ordezkaria.\nBiharamunean, urriaren 14an, Itziar Albisu buru dauen New Yorkeko Euskal Etxea liburu horren aurkezpenaren agertoki izango da, 17:00etan, eta ondoren, jardunaldiaren osogarri, musika-emonaldiak izango dira Kepa Junkera trikitilariak eta Gaztelubide Abesbatza Elkarteak eskainita. Ekitaldia amaitzeko anaitasun-afaria izango da Euskal Etxean. Hurrengo egunean, New Yorkeko gotzain laguntzaileak, monsinore Jose Iriondok, mezea emongo dau Jesus Galindezen oroimenez.\nGalindez kasuaren misterioak 1956ko martiaren 12an dauka abiapuntua, hau da, erbestaldiko Eusko Jaurlaritzearen ordezkaria eta, Francoren erregimenaren kontra burrukatzeko, nazioarteko sostenguen bilaketan oinarritutako atzerri-politikearen adierazgarri nagusia desagertu zanean Manhatttan-en eukan apartamentura joiala. Kasua aztertu daben ikertzaileek atara daben ondorioa da, bahitu, narkotizau, hegazkinez Dominikiar Errepublikara eroan, torturau eta hil egin ebela Rafael L. Trujillo dominikar diktadorearen aginduz.\nJesus Galindez eta New York\nFamilia arabarreko semea, Jesus Galindez Madrilen jaio zan 1916an, baina oso gazterik atxiki jaken Euzko Alderdi Jeltzalearen ideiei eta egitasmoei. Madrilen Zuzenbideko ikasketak amaitu eta berehala Gerra Zibila etorri zan eta Galindez EAJren zerbitzura jarri zan Madrilen eta Bartzelonan.\nDiktadoreaewn sasoian, Frantziara erbesteratu zan, beste milaka eta milaka euskal herritar bezela. II. Mundu Gerrea hasi aurretik Dominikar Errepublikara iges egin eban. Karibeko herrialde haretan Rafael Leonidas Trujillo ezagutu eban; Dominikar Errepublikako presidente eta diktadoreak urte distiratsuak bizi izan ebazan Mundu Gerran, gerra-talde aliatuen hornitzaile bilakatu zan eta. Erresuma haretan Galindezek Unibersidadean eta Lan Saileko aholkulari legez lan egin eban. Gainera, Jose Antonio Agirre lehendakariak karibear erresuma haretako euskal ordezkari izentau eban. Agirrek aginduta, Gerran iparramerikar informazino-zerbitzuentzat lan egiten hasi zan.\n1946an Dominikar Errepublikea itxi eta New Yorkera joan zan, eta han Estadu Batuetako Euskal Ordezkari zereginak bereganatu zituan Anton Iralaren ordez. Estadu Batuetan be bertako informazino-zerbitzuentzat lan egiten segidu eban. Columbia Universityko irakasle izan zan, baita Eusko Jaurlaritzearen Nazino Batuetako Ordezkaria eta erbestaldiko urte horreetan guztietan Eusko Jaurlaritzearen euskarri izan zan finantza-bilbearen arduraduna be. Columbiako Unibersidadeko irakasle legez, eta unibersidade berean doktore-titulua lortze aldera, Dominikar Errepublikeari eta Trujillori buruzko doktore-tesi bat idatzi eban.\nBeste alde batetik, Galindezek iradoki eta antolatu eban New Yorkeko Desfile Iberoamerikarra; horretarako, uri handi haretan bizi ziran miloe bat espainolak ordezkatzen zituen 248 erakundeak batu ziran.


Aurreneko argazkian elkarren ondoan ageri dira Arriaga eta Gerry Adams Dublinen, kongresu-jauregi batean. Irriz ari da Adams. Bizkar gainetik pasatzen dio eskuin besoa Arriagak.\nGarai hartan sano ezaguna zen hemen Sinn Fein alderdiko buruzagia. Arnaldo Otegiri orduantxe hasi zitzaizkion Gerry Adams deitzen. Komunikabideek asmatu zuten. Zentzua ez zegoen beti garbi; barregarri uzteko erabiltzen zuten batzuek, baina bazen fede itsuz esaten zuenik ere. Geroago, herri-epai baten itxura hartuta, desagerrarazi egin zuten. Arnaldo Otegi, baiki, ez zen Gerry Adams.\nBigarren argazkian pausatu du begirada Arriagak. Beste hau, Parnell plazan egina. Atzo, hegazkinera igotzear zelarik, Arriagari iruditu zitzaion bigarren argazki hark euriaren erdigunera itzularazten zuela. Arrazoia oso besterik izaki: administrazio publikoko lengoaiei buruzko jardunaldi batzuetan parte hartzeko bueltatu behar izan du Dublinera. Plain English-en gainean eztabaidatuko dute bihar-etzi.\nLau urte dira Arriagak Dublingo argazki biak azkeneko aldiz begiratu zituenetik. Urte hartan ezagutu zuen Woodworth. Hari erakutsi zizkion afaritan.\n— Nor da bigarren argazkiko gizona?\n— Ez dakit, ahaztu egin zait.\nArriagak argazkiaren binperra erakutsi zion Woodworthi. To Arriaga with love. Argazkiak Arantzabalek eta Urkizak atera zituzten 1998an. Dublingo egonaldi laburrean egin zuen Arriagak bien ezaupidea.\nArrazoi bat edo beste, bigarren argazkiko irlandarra —jatorri hori duela erabaki du Arriagak— ikusezina bihurtu da, Otegiri gertatu izan zitzaion moduan. Nor ote da? "Nor ote haiz?". Irlandar misteriotsua eta Parnell plaza ikusten ditu argazkian, eta haien gibelean, urruti samar, Conway's taberna. Akorduan dauka taberna, behin edo birritan ikusi du The Snapper filmeko eszenetan. Irudi, ahots eta elkarrizketa mordoa datozkio nahas-mahas; haietan, ordea, ez dago argazkiko irlandar hezurtsurik.\nGizon ikusezinak ezinegona sortu dio Arriagari. Haren ukabilkatutako eskuak, lepo mehea, belarrietako aroak eta bekokiko orbana baino urrutiago ez du ezer ezagutzen. "Ezin ikustea ez ote da behin-behineko oroimen-galtze baten lehen seinalea?", galdetu du bere kabutan. "Tamalgarria litzateke". Baina baliteke, bestalde, bere bizitzan sekula ikusi ez izana. Argazkian ageri dena eta binperrean eskaintza idatzi duena pertsona bat eta bera ez izatea. Horrek, jakina, buruhaustea areagotzea besterik ez luke eragingo. Ikusezin bat izan barik, bi izango lituzke.\nParnell plazak, ezinbestean, Charles Stewart Parnell politikari historikoa ekarri dio gogora Arriagari. Baita Daniel O'Connell ere, hura bezain edo are historikoagoa. Honore de Balzacen aburuz, XIX. mendeak Napoleon eta O'Connell bakarrik ikusi baitzituen. Eta hortxe asaldatu zaio zalantza Arriagari. Beharbada bigarren argazkiko gizonaren ikusezintasuna Parnellen beraren ikusezintasuna da.\nDuda-mudetan barna aterik ate ibiliko balitz bezala, Arriagak bere buruari galdetu dio argazkiko gizona ez ote den Otegi irlandar bat, XXI. mendeko une jakin batean irlandarren eta ingelesen oroitzapenetik desagertua. Baina hala bada: "Noiz utzi zion Gerry Adamsek Gerry Adams izateari Otegi bilakatzeko?".\nAtzo, Bilbao-Londres-Dublin hegaldian, argazki zuri-beltzeko gizonari Pearce deitzea erabaki zuen Arriagak. Beldurra ematerainoko argala iruditu zitzaion, fotografia-paperak mehetu egin balu bezala, plaza eta taberna bere horretan utzita. Argaltasun fisikoa baino gehiago, zer edo zer lotsagarria zeukan. Gorputz iharrak ikusgarriago bilakatzen zuen eta, beraz, are ikusezinago Arriagarentzat.\nAlboko bidaiariak areagotu egin zion sentipena. Arriagak inoiz ikusitako gizon lodiena zihoan propio egokitutako eserleku batean. Wichitako erlojugile beltz bat zen. Emaztea, semea eta hirurak Europako herri batzuk bisitatzen ari ziren. Irlanda zuten azken geltokia, Shannon aireportutik Estatu Batuetara itzuli baino lehen. Arriagari otu zitzaion, Irlandako itsasoa zeharkatzean Bermudetako Triangeluak soilik desagerrarazi ahalko zuela giza-masa beltz hura. Masa astun mordoa desagerraraziak zituen Florida-Bermuda-Puerto Rico eremu ekilateroak. Eta gero bururatu zitzaion, beharbada Parnell plazak ere joka zezakeela Triangeluak bezala.\nParnell plazara ailegatutakoan, doi aztertu du tokia.\nLehenago, egunsentian, argi itsugarri batek itzarri du. Alferrik saiatu da berriro lokartzen. Hoteleko buffet librean gosaldu du. Zelatatze arin bat egin du jangelara sartu orduko. Ez du jardunaldietako inor ikusi. Jan bitartean bakarrik sentitzearen sentsazioa gustatzen zaio Arriagari. Amaitutakoan Parnellera abiatu da denborarik galdu gabe. Argazki biak eroan ditu aldean.\nTopografo baten zehaztasunez etsaminatuko du plaza.\nRotunda amaetxe zaharrean hasi du azterketa. Iparrerantz egin du berehala, Oroipen Lorategira, Irlandako askatasunaren alde hil diren guztiei eskainia. Pearce heroi haietako bat izan litekeela uste izan du. "Zenbat Pearce jausi ote dira!". Ondoren Gate antzokira abiatu da, Orson Wellesek eta James Masonek estreinako urratsak eman zituzten hartara. Arriaga luzaro promenatu da batetik bestera, miaka, plaza katedral bat edo museo bat balitz bezala, detaile ñimiñoei ere erreparatuz. Behar horretan barneratu da Findlater eliza neogotikora, Hugh Lane arte galeriara eta plazako beste eraikin historiko batzuetara.\nAzkenean Parnell eta O'Connell kaleen elkargunean dagoen Charles Stewart Parnellen monumentura zuzendu da. Gizonari eskaini dio arreta une batez. Ez daki ezer askorik. XIX. mendeko politikari irlandarra, handienetakoa. Parnell, subiranotasunaren alde (kontzienteki edo ez) agertzen ziren irlandar guztiak bezalaxe, derrigorturik zegoen izatera ikusia izan gabe. Eta horixe izan liteke Parnelleko desagerpenen arrazoia. Arrazoi politikoa eta historikoa. Hala ere, irudi du Parnell guneak ez daukala fotografia errebelatuen pertsonaiarik ikusezin bilaka dezakeen magnetismoa sortzeko beste indarrik. Ez da Irlandako Bermudetako Triangelua.\nParnellen monumentutik O'Connell kalera joan da Arriaga. Dublinek ikusezintasunean eraginik badu, O'Connell kaleko Posta Bulego Nagusiak baporizazioen santutegia izan behar du. Oraindik antzeman daitezke ingelesen balak eraikinaren zutabe joniarretan. Belfasten gatazkaren guneetan ibilbide turistikoak antolatzen dituzten era berean, Dublinen ere mereziko luke heroien bideetan barrena paseatzeak. "Eamon de Valerak eta Michael Collinsek kale bana izango dute, seguru" esan dio Arriagak bere buruari. Alderdi politikoak bakarrik hartuko lituzkeen Ulysses berria idatz lezake norbaitek, halako palinpsesto iraultzaile bat. Toki batzuk errepikatuko lirateke, izen berriez gehienak.\nTurista asko dabiltza O'Connellen barrena. Glasnevin kanposantua etorri zaio gogora Arriagari. Baita harako bidea hartu ere. Hilerrian eman zieten lur Parnelli eta O'Connelli; De Valerari; Collinsi; Arthur Griffith ere han da, Sinn Fein alderdiko fundatzailea; Maud Gonne; Sir Roger Casement; Kevin Barry; Constance Markievicz kondesa gorria; Irlandako kausaren aldeko hamaika poeta. Ibilbide historiko literarioa antola liteke. Ez al da beste horrenbeste gertatzen ari Suedian Stieg Larssonekin? Ez al dute Lisboako Chiado auzoa Pessoaganako pelegrinazio bihurtu? A Brasileira kafetegi ondoko estatuaren argazkirako erromesaldi.\nBirritan pentsaturik, Pearce enigmak —gisa horretan bataiatu du Arriagak— zerikusi artezagoa izan lezake Pessoarekin Otegirekin berarekin baino. A Brasileira alboko estatua desgastatuaren altzoan kamera digitalez erretratatuak izateko ilaran jartzen direnei, luze gabe, ikusezin bihurtuko zaie Pessoa; Dublinen bertan, O'Connell eta Earl North kaleen artean, Joyce ikusezin bihurtuko zaien bezala —the prick with the stick esaten diote: lerdo makiladuna—.\nBilboko estatuekin akordatu da Arriaga. Guggenheim museotik hurbil dagoen bat da fotografiatuena: Ramon Rubial politikari sozialista historikoa, sozialisten Parnell moduko bat. Bisitari askok, erraturik, Miguel de Unamunotzat jotzen dute. Estatua besarkatu eta klik gabeturiko kamerak bere lana bete arte itxaroten dute. Estatua-bilatzaileak dira guztiak. Arruntak eta gustu gabekoak.\nArriagak bere burua zoriondu du, estatua baten ondoan fotografiarik inoiz egin ez duelako. Gero Pessoarengan jarri du arreta, Pearce enigma deskubritzeko giltza izan daitekeelakoan. Pearce desgastatua norbaiten heteronimoa —Otegi irlandarrarena, akaso— izan liteke. Beharbada okerreko arrastoaren atzetik ibili da. Pearce barik, Ronan O'Driscoll izan liteke. Brian Sexton. Eoin D'Arcy. Fergurs Cullem.\nEguerdian, Glasnevin kanposantutik alde egiterako, unaturik dago Arriaga. Lur-azpian edo panteoi dotoreetan behin betiko atsedena bilatzen duten pertsonaia historikoak ikusgarri bihurtzeko ahaleginak zeharo leherrarazi du. "Hierarkiak daude ikusgarritasun aferetan" ebatzi du. Irribarre txiki bat egiten ere saiatu da, baina neke-keinu hutsa iruditu zaio. Ikusezintasuna bere burutik ezabatzera egin du. Alta, zenbat eta gehiago pentsatu horretan, orduan eta ikusgarriago bilakatzen zaio. "Zer da ikusezintasuna? Gauza bera ote dira ikusezin bihurtzea eta desagertzea?". Umezarora bueltatu da, sei urte zituelarik Laida hondartzan galdu zenekora. Beti lotu du desagerpena, ideia bezala, episodio harekin. Ama estuturik ibili zen itsasertzean. Harentzat desagertua zen; hondartzan ziren beste guztientzat, aldiz, ikusezina. Amaren begi-bistatik desagertzeak ez zuen besteen begietan ikusgarriago bilakatu. Bihurtzekotan, ama bihurtu zen ikusgarriago.\nArriagak orain arte ez du inoiz ikusezintasuna desagertzearekin lotu.\nParnell plazara bueltatu da arratsaldean. Bihar Plain English-i buruzko ikuspuntuetan murgilduko da. Entzungailuak ipini beharko ditu, azkenekoz Norwich-ekoan egin zuen bezala. Paradoxa da deus ez ulertzea lengoaia zuzenaren gaineko jardunaldi batzuetan.\nBostak aldera iluntasun beldurgarri batek bahitu du plaza. Orain dela ordu batzuk ikusitakoa itxuraldatu egin da. Arriagak ez daki zein den plazarekiko pertzepzio zuzena —the plain and only, aitortu dio bere buruari ingeles eskasean—. Bere bizimoduak, egunekoa guztiz, goizekoaren aldeko hautua egitera bultzatu du. Goizez argi berunkara batek hauts-distira eman dio plazari, Pearce gizajoaren argazkiaren berdintsua. Euria zekarren. Tanta batzuk besterik ez dira izan azkenean.\nBat-batean, ikusezin bihurtu dena tokia bera ez ote den otu zaio Arriagari. Ez da lekuekin edo objektu bizigabeekin halako sentsazioak dituen lehen aldia. "Zenbat aldiz ez ote naiz harritu, senide edo lagun baten etxean, existitzen zirenik ere imajinatzen ez nituen liburuak aurkitzean; edo kitzikatzen nauten liburu-azalak ikustean". Sentipen iniziatikoa da, behin arrebarenean lo zegoela, aurpegi gainera Short Cuts jausi zitzaionean bezala. Beharbada Pearceren argazkia ez da Parnell plazan hartutako argazki arrunt bat, baizik eta Irlandako literaturako liburu baten azala. Izan ere, argazki artistikoa da bigarren argazkia. Sepia tankerakoa. Pearce, irlandar ikusezin baten isla izan liteke, kultuzko musikaria Stoneybatter-eko auzokide ilunenentzat. Liburuak irlandar musikari honen bizitza tragikoa kontatuko luke. Protagonistak izan lezake Pearce izena. Eta kontakizunean Pearce musikariak zirt edo zart egin beharra dauka ikusgarritasunaren eta entzungarritasunaren artean. Pearce, Stoneybatterreko belarri zolientzat gero eta entzungarriago bilakatzen den heinean, badoa bistatik desagertzen. "Aisling O Braonain izeneko idazle batek idatzi du liburua", begitandu zaio Arriagari.\nParnell plaza, Pearceren ikusezintasunaren eragilea izan beharrean, biktima izan liteke. Leku guztiak desegite-prozesu antzemanezinetan murgiltzen baitira. Lehen Vaughan hotela zegoen plazako 29. eta 30. zenbakietan. Michael Collinsek beste edozein toki baino areago estimatzen zuen biltzeko eta, batez ere, ezkutatzeko. 46.ean Irlanderaren Ligako egoitza zegoen. Plazak berak Rutland Square izena izan zuen Parnell izan aurretik. 18.ean, berriz, zabalik segitzen du Irlandako Idazleen Museoak. Hango kafetegira eta liburu-dendara sartu da Arriaga.\nPearceren argazkia erakutsi die langileei. Inork ez du ezagutzen, denak aurpegia ezaguna egiten zaiela adieraztean bat etorri arren.\n— Pearce sano deitura arrunta da Irlandan —zigortu du liburu-dendako arduradunak—. Eta gure Pearce famatuena Padraig Pearse duzu.\nArriagak ez dio tutik ere ulertu, baina museora sartu denean, Beckett, Shaw edo Butlerren erretratuekin batera ikusi du Padraig Pearserena. Poeta, Pazkoko Altxamenduaren buruetako bat eta Irlandako behin-behineko gobernuaren presidentea. "Iraultzaileak dira herri honetako idazle guztiak?" esan du bere baitarako; "idazleak iraultzaile guztiak?".\nMuseoan andrazko batek hurrengo atarira bidali du. 19.ean Irlandako Idazleen Elkartea dago. Arriagari zentzuzkoa iruditu zaio. "Nire adin bereko idazle dublindarra izan liteke Pearce", pentsatu du. Agian egunen batean museora eramango dute. Agian Aisling O Braonain bera ere bai, Pearceri asmatu dion idazle hori. Agian.\nSeiak eta erdietan tripa-zorriak hasi zaizkio Arriagari. Bilaketak zuloa sortu dio urdailean. Parnellen erronkari eustera deliberatu da. Chapter One jatetxea aukeratu du, plaza inguruan dagoen bakarretakoa. Michelin izarra du 2007tik eta Dublingo jatetxe onenaren saria lortu du hainbat urtetan. IVAPi bidaliko dio faktura.\nAfaldutakoan Conway's tabernara joan da. Idazleen museoan irakurri du tabernako kanpoaldean etsi zuela Padraig Pearsek britainiarren oldarren aurrean. Paddy Reillyk abestutako The fields of Athenryren doinu melankolikoak aditu ditu barrura sartzean, harrigarriro tabernan musikarik ez badago ere. Pinta bat Guinness eskatu du. Giro ederra dago. Beirate nagusi alboko mahaira joan da jesartzen. Beiratean, tabernaren izenarekin batera, irekitze-data azaltzen da: 1745. Urte hartan fundatu zuten Rotunda amaetxea ere. Ezin da kasualitatea izan. Urte batzuk lehenago eserita egon zen tokian dago orain Arriaga. Orduko hartan ezagunekin izan zen, Dublinera bizitzen joandako euskaldunak gehienak, Arantzabal eta Urkiza tartean. Gerry Adamsen eta Pearceren argazkiek zuzen daroate eurengana. Argi ikus ditzake. Eta argi ikusi ahal dituen arren, bere bizitzatik betiko desagertu direla konturatu da.\n"Arantzabalena eta Urkizarena baino neurea da errua", onartzen du Arriagak. Dagoeneko ez du modurik haiekin harremanetan jartzeko. Ez ditu ez telefono-zenbakiak ez posta elektronikoen helbideak, eta inoiz izan bazituen, galdu egin ditu. "Dublinen bertan bizitzen segitzen duten ere ez dakit". Eguerdian, Glasnevin hilerria utzi ostean, North Circular errepideko haien lehengo apartamentura hurbildu da. Aurpegia orezta gorriz beterik zuen morroi atsegin batek adierazi dio ez dituela bere adiskideak ezagutzen. Arriagak ez zuen besterik espero.\n— Go raibh mait agat —eskerrak eman dizkio Arriagak irlanderaz, eta atoan lotsagorritu eta hanka egin du.\nTabernako ateraino eraman du itxaropenak. Han tinkatu du begirada. "Bizitzaren zirkunstantzia bategatik sar litezke Arantzabal eta Urkiza oraintxe". Laster etsi du baina. Irlandar itxurako bezeroak soilik sartzen dira. Orduko lagunak ez dira inoiz itzuliko. Pearcek —Pearce ikusezinak—, ordea, irribarretsu jarraituko du argazkian.\nTrago luzea jo du Arriagak. Azken ahalegin akigarria egin du —benetan neka-neka eginda dago— adiskide guztien aurpegiak bistaratzeko. Oroipen-kronologia bat ezarri du. Denboraz gaindiko hierarkia bat datorkio gogora. Bere burua hilduratu du marrazten ez jakiteagatik. Filmetan legez, lagunen erretratu robot bana osatuko luke eta haien izenak idatziko lituzke orrien behealdean.\nSei pinta edan ditu eta bederatziak laurden gutxitan irten da Conway's tabernatik. Zama arindu baliote bezala sentitzen da. Joyceren aurretik igaro da hotelerako bidean. The prick with the stick.\n— Lerdo makiladuna! —oihu egin dio, oinezkoengan errezeloa ernaraziz.\nPessoarekin akordatu da Arriaga. Rubialekin akordatu da, Guggenheimeko Unamuno deskafeinatuarekin. Orduantxe deskubritu du, oinezko horien belarrietara iristen ez den oooooooo! borobil bat sortuz, hiru estatuak uztartzen dituen argaltasun beldurgarria.\nDublin eta Bilbo bazterturik, pentsamenduak Lisboara eramatea erabaki du berriro. Argiaren azken pausalekua, Edorta Jimenezen esanetan. Behin eta berriro bueltatzen da hiru berbako esaldi horretara Lisboaz ari denean. Eta hiru estatuen artean argitsuena Pessoarena denez, duela hamahiru urte Erramun Landari La Brocha galerian erositako Lisboa koadroarekin gogoratu da. "Apartamentuko salan eskegita dago, berde kirofanoz margoturiko horman, zeharo hondaturik". Tonu ilunak ditu mihiseak. Beltzaren gainean trazu grisak, trazu bertikalak. Barne belztasuna lehertzen da pintzeletan. "Zer dela-eta jarri ote zion Landak Lisboa" pentsatu du Arriagak, "non aurkituko ote zuen han belztasuna?". Edozelan ere, fisikoki elkarrengandik urrun dauden honetan, ezin adierazizko kitzikapena dakarkio. Haren mardultasuna Pearceren, Pessoaren, Joyceren eta Rubialen estatuen argaltasun anorexikoaren kontrako tapoia da, halako azken pausaleku bat.\nLisboako kontrasteaz hausnartzeak sosegatu egin du Arriaga. Dagoeneko ez du bere burua kolapso baten atarian sentitzen. Berba egiteko gogoa sortu zaio. Premia. Baina Arantzabal, Urkiza, Woodworth eta Pearce ikusezina alde batera, ez du inor ezagutzen Dublinen. Irrikak eta premiak derrigorturik, bat-batean, hamaika helbide posiblez galdezka hasi zaie O' Connelleko gizon-emakumeei. Oldarrean datozkio Erresuma Batuaren kontrako borrokako liderrak eta Glasnevin hilerrian ehortzitako guztiak (Peadar Kearney, Brendan Behan, Liam Whelan eta Luke Kelly barne). Baina galdetu du beste dublindar entzutetsu batzuei buruz ere: Patrick Kavanagh edo Paddy Moloney edo Kevin Moran; eta baita ere Bono —where is Bono Street?— edo Michael O'Riordan —is this place O'Riordan Corner?— edo Jonathan Swift —where born Swift?—, hirurak Glasnevin auzoan bizi izandakoak. Andrazko zahar bati Otegi kaleaz itaundu dio, gehiegikeriatan ari dela jakinik. Hitz egitean halako Plain English batez komunikatzen da, O'Connell kalera ekarritako lengoaia erraz batez, boz gora, hartara hobeto ulertuko baliote bezala edo existitzen ez diren kaleak adierazi ahal izango balizkie bezala.\nArriaga abante doa pozarren. Dublin Lisboa da; Joyce Pessoa da; eta Pearce ez da Pearce, inoiz ez baita Pearce izan. Erramun Landa bera izan liteke, zuririk gabeko erretratu beltz batean, kolorearen dantzan, beltzaren emaitza den edo beltza bere semea den ez asmatzeraino; sekula ikusi ez duen Erramun bat, orain, bere beltzean, metro erdi batera ikusiko balu bezala agertzen zaiona. Gizakien gauak badu mila gezur zutabe artelanaz akordatu da Arriaga. Artistaren hitz batzuk —"ezagutzen ez dugun bidetik ibiltzea bezalakorik ez dago, nahi dugun lekura iristeko"— zeharo plain egin zaizkio. Zeharo cool.\nEta une horretantxe, itzalen artetik irrist egin duen argia laztantzean, bururatu zaio beharbada bera, eta bera bakarrik, dela ikusezina.


Zuk esan – Sopela.net\nIritziak Sopela Zuk esan\nSopelako jaiak: errua gazteena da.\n2021 ekaina 27 Iruzkinik ez\nGaur gauean istilu larriak izan dira Sopelan: pertsona asko (200 inguru diote)herriko “Bai” jaiak ospatzen ari ziren eta Ertzaintzak kargatu egin du.\nZein erraza den errua gazteei leporatzea!\n“EZ” jaiak esatea erakundeen zinismo hutsa da. Sopelan “BAI” jaiak bultzatu ditu Sopelako Udalak triptiko bat banatuz etxe guztietan Udan Sopelan JAI izenburupean, eta San Pedro Jaiak eta Karmen Jaiak azpiatalekin programazio oso on bat aurkeztuz: adin guztientzako jarduerak, baita meza nagusia ere, eta gazteentzako kontzertuak talde indartsu eta punta-puntakoekin jende asko erakartzeko.\nSopelan Coviden “trasmisio tentsionatuan” gaude, 200 kutsatu baino gehiago 100.000 biztanleko; EAEn “transmisio moderatuaren eta tentsiodunaren” arteko mugan gaude, 150 kutsatu inguru 100.000 biztanleko. Eta datuak hauek izan arren, erakundeek ondorengo mezuak helarazi dizkigute: maskararik ez, tabernak goizaldeko ordu biak arte irekita, herriko festak ANTOLATU… Datu hauekin Eusko Jaurlaritzaren Bizi Berri III planak ostalaritza 21:00ean ixtea proposatzen zuen, eta helburua zen 60tik beherako tasa lortzea.\nErakundeek ez dute haien helburua betetzen, interes ekonomikoak lehenesten dituzte, osasun-plana desegin da eta esaten dute herritarrak direla “erantzuleak”. Gure herriko terrazetan ADIN GUZTIETAKO pertsonak kontsumitzen ikustea egunerokoa da, maskara erabili gabe, distantzia mantendu gabe, eskuak garbitu gabe… “ez da ezer gertatzen”; baina gazteak direnean, erantzuna betikoa da: Ertzaintza etortzen da, foam-bolak bota eta gazteak sakabanatu. Zein erraza den gazteak kriminalizatzea!\nEta ez da gazteen defentsa paternalista eta sinplista egin behar. Gazteek ere oso ondo ezagutzen dituzte egoera hori eta Coviden datuak; beraz, gazteek ere jakin badakite nola jokatu behar den eta gertatutakoan erantzukizuna ere badute; hori bai, erantzukizun partekatua gizarte esparru askorekin eta erakundeekin. Eta orokortu gabe, ez dira “gazteak”, 200 gazteri buruz hitz egiten da, eta Sopelan askoz gehiago daude. (W.)\nOharra: Erantzunkizuna ez da jaietako egitaraua egin dutenena, haiek beren lana bete dute programa on bat eginez; erantzukizuna Udalaren arduradun politikoena da\nOstegun Santuko prozesioa Sopelan hipermerkatuaren aurka\n2021 apirila 9 Iruzkinik ez\nJoan den apirilaren 1ean, Aste Santuarekin bat eginez, herritar talde batek prozesio bat egin zuen Sopelako merkataritzaren heriotza “sinbolizatuz” Bareñoko lurretan BM kateko Hipermerkatu baten irekieraren ondorioz.\n“Prozesioa” 12:00etan irten zen udaletxeko plazatik, eta hipermerkatu hori eraikiko den lursailetara joan zen, gurutzeak jartzeko. Bareñon Irakurritako testuan eraikuntza horren beharrik ez dagoela azpimarratu zen, baita lortu nahi den herriaren diseinua eta horrek dakarren Kultura eta ingurumen-ondarea suntsitzea ere.\nBideoa “Sopelako Hipermerkatuari ez” k argitaratu du sare sozialetan.\nAthletic-Reala finala. Sopeloztar bat dantzan\n2021 apirila 2 Iruzkinik ez\nFinala dela eta… bideo honen mutil dantzaria Sopeloztarra da.\n2021 urtarrila 26 Iruzkinik ez\nPage 1 of 121234»10...Azkena »


Asier Errasti | Eibar\n‘Asier Errasti’rekin etiketatutako sarrerak\tMiguel López de Guereñu, gogoan; kirolak; argazkiak; Arrateak, Arratera!\nBeste aste bat igaro da eta hemen gaituzu, Eibarko Orrialdeko Hesian jasotako emarien laburpena besapean dugula.\nLehenik eta behin gero eta gehiago garela gogoratu behar dugu, eta horrek gure hesia ahalik eta koloretsuena bilakatzen du.\nHasteko, betiko moduan, atzekoz aurrera egingo dugu, izan ere aste batek askorako ematen du eta partida garrantzitsuenak, gehienetan asteburuan jokatzen dira.\nOh!! hurrengoan izan beharko du, Mirandesek irabazi baitu. Bigarren B Maila: Alavesek ez du porrota ezagutzen. Arabarrak bigarren daude sailkapenean liderrarekin berdinduta. Reala Bk ere ez du partidarik galdu oraindik. Bilbao Athleticek bere lehen partida irabazi du.\nOrain, futbol zelaia utzi eta pilotalekura egingo dugu jauzia. Urrirako, Astelena pilotalekua prest egongo baita. Udalak eta Aspe enpresak Lau t´erdiko Txapelketa aldez aurretik jarritako datatan aurrera eramango dela espero dute.\nBeroketa ariketak eginda, kirol batetik bestera joko dugu orain. Ikasturte berri honetan sasoian gaude eta. Eskubaloiaren txanda da, Arrate, bihar ostirala aurkeztuko da Ipuruan Barça arerio duela.\nLuzaroan gaixorik egon ondoren, goizaldean Donostian hil da Miguel López de Guereñu PSE-EE alderdiko zinegotzia. 2003az geroztik Eibarko Udalean zinegotzi kargua betetzen ziharduen eta Informatika, Obrak eta Merkataritza eta Industria arloetan arduradun izan da.\nMiguel López de Guereñu\nIrailean beti asmo berriak martxan jartzen direnez, hementxe ideia bat uzten dizugu. Argazkiak egiten ikasi nahi?\nEibartarra bazara eta gainerakoei interesatuko zaien zerbait baduzu (albiste, deialdi, ohar, iritzi, argazki…), denon artean Eibarko orrialdean partekatu dezakezu. Gure aldetik, hitz ematen dugu, zuk jarritako hori lau haizetara zabaltzen lagunduko zaitugula. Zure zain gaude. Fernando Beorlegi artistaren lanik adierazgarrienak erakusketa bakarrean batzea lortu dute hainbatek, indarrak batuta, eta horri esker bihartik aurrera Portaleako erakusketa aretoan 70 bat margolan ikusteko aukera izango da, hainbat eskultura, grabatu, marrazki eta bestelako materialarekin batera.\nArrate guztiak, igandean Eibarren elkartuko zaretela!!! Eibarko zaindaria den Arratek, igandean jasoko du Arrate izena duten emakume guztien bisita. Igoera berezia, herri-jokoak, meza, herri-bazkaria eta Amatxoren festa handia igande honetan bertan.\nErrasti Film laburren Jaialdirako lanak jasotzen ari dira. Udala eta Plano Corto elkarteak antolatu dute XI. Asier Errasti Film Laburren Jaialdia. Azaroaren 15 eta 20a bitartean ospatuko da.\nEskerrik asko arreta guztiagatik eta laster arte. Asteburu ona izan dezazula.\nCategories: Albisteak, Kirola, Kultura\tTags: Asier Errasti, fernando beorlegi, Miguel López de Guereñu\tRSS


Sautrela 362. saioaren aurrerapena (Rafael Chirbes) • ZUZEU\nSautrela 362. saioaren aurrerapena (Rafael Chirbes)\nRafael Chirbes (Tabernes de Valldigna, 1949) literatura espainiarreko egungo autore handienetakoa da dudarik gabe. Azkeneko nobelekin, gainera, Europa mailan ere sona nabarmena jaso du kritikari eta literatur zaleengan. Alemanian, esaterako, aski autore estimatua da Chirbes.\nAste honetako saioa Chirbesi eskainia izango da ia osoki. Elkarrizketan autore valentziarra izango dugu gurekin bere hondar nobela aurkezten: En la orilla. Olba-ko zingiran eta haren inguruetan lekututako nobela, krisi ekonomikoak utzitako paisaia eta pertsonaia suntsituak aurkezten dizkigu gupidagabeki. Estilo bizi eta indartsuz idatzia, urteko Espainiako nobela aipagarrienetakoa izateko traza du.\nErreportajea ere Chirbesi buruzkoa izango da. Valentziarraren ibilbide orokorra aletuko dugu: bere hastapenak zein azken urteetako goraldia. Horretaz gain, nobelez aparte Chirbesek eginiko beste zenbait lan eta testu ere aipatuko dira. Zertan datza Chirbesen kalitate literarioa? Nolakoa izan da haren garapena? Ze liburu dira mugarri bere obra oparoan? Horixe erantzuten ahaleginduko dira Jon Benito idazlea eta Mikel Iturria kultur programatzailea eta Chirbesen adiskidea.\nBeñat Sarasolak liburu berezi bat ekarriko digu bere atalerako. Antton Luku-ren Botoiletan ipuin liburua. 1998an argitaratu zuen Maiatz argitaletxeak eta geografia oso berezi bat azalaratzen duen liburua dugu. Oso ezaguna ez izanagatik, literatur zaleen artean aski liburu estimatua da eta haren inguruan mintzatuko zaigu, bada, Sarasola.\nAntton Luku, Botoiletan, En la orilla, rafael chirbes, Sautrela\nPaperezko Kontzertuak: Audience (bideo aperitifa)\nZer duzu buruan “Sautrela 362. saioaren aurrerapena (Rafael Chirbes)”-ri buruz\nIspilua 2013-12-13 19:38\nChirbesena Espainiako nobela aipagarrienetakoa esaten bada (eta ez gaztelerazko literaturako, edo izatekotan literatura espainoleko) hausnartu beharko litzateke ea irakurle nafarrak zer pentsatuko lukeen esaterako Sánchez Ostizen edo Antoñanaren liburuak Espainiako aipagarrienen artean daudela (eta ez gaztelerazko literaturako edo izatekotan literatura espainoleko) irakurriko balu Vilawebeko albiste baten edo TV3eko literatur saio baten.